
	Sura ya Kwanza—JINSI MUNGU ANAVYOWAPENDA WANADAMU

	Viumbe vya ulimwengu na jinsi Mungu alivyowafunulia wanadamu mambo ya jayo, vyote huonyesha upendo wake Mungu. Baba yetu aliye mbinguni ndiye asili ya uhai, hekima, na furaha. Vitazame viumbe vyote jinsi vilivyo vizuri na vya a jabu. Fikiri jinsi vifaavyo kwa mahitaji na furaha siyo ya wanadamu tu, bali ya viumbe vyote vilivyo hai. Jua na mvua, vinavyofurenisna na kuburudisha nchi, pamo ja na vilima, bahari na mabonoo, yote hutuonyesha upendo wa Muumba wetu. Mungu ndiye anayeviruzuku viumbe vyake vyote mahitaji yao ya kila siku. Katika naneno nazuri ya Mtunga Zaburi twasoma haya,-

	“Macho yao wote yakutazamia wewe;

Nawe huwapa chakula chao majira yake.

Hufunua mkono wako,

Humshibisha kila hai uradhi.”

	Zaburi 145:15,16.

	Mungu alimwumba mwanadamu katika hali ya furaha na utakatifu kamili; na wakati ilipotoka mkononi mwa Muumba, nchi ilikuwa nzuri kabisa; haikuwa na dalili ya uharibifu wala ya laana la Mungu. Taabu na mauti viliingia kwa ajili ya kuharibu amri za Mungu. Walakini upendo wake Mungu huonyeshwa hata kwa maumivu yaliyokuja kwa ajili ya dhambi. Imeandikwa kwamba Mungu aliilaani ardhi kwa ajili ya mwanadamu. Mwanzo 3:17. Miti yenye miiba na magugu - yaani shida na majaribu yanayompata mwanadamu katika uzima wake - yaliwekwa kuwa msaada wake, kuwa ni namna mo jawapo ya mafundisho yake yanayotakiwa katika mpango wa Mungu juu ya mwanadamu, apate kumtoa katika hali mbaya ya dhambi na kumrudisha katika hali njema jinsi alivyokuwa mara ya kwanza.

	Ingawa dunia imeanguka katika hali mbaya kwa ajili ya dhambi, lakini yote yaliyomo si huzuni na mashaka tupu. Viumbe vimekuwa kama mitume wa Mungu kutuletea maneno ya kututia faraja na kututuliza roho zetu. Kila mti wa miiba una maua yake; yaani, katika kila shida twaweza kupata baraka za Mungu.

	“Mungu ni upendo” imeandikwa kila mahali. Ndege waimbao vizuri, kila aina ya maua na miti,yote hutushuhudia upendo na uangalifu wa Mungu, jinsi atakavyo kuwafurahisha watoto wake.

	Neno la Mungu huonyesha tabia zake. Yeye mwenyewe ametangaza upendo na huruma vyake visivyo na kiasi. Musa alipoomba, “Nionyeshe basi utukufu wako,” Bwana alimjibu akanena, “Nitapitisha mimi wema wangu wote mbele yako.” Huu ndio utukufu wake. Bwana alipita mbele ya Musa, akatamka, “Bwana, Bwana Mungu, mwenye rehema na neema, si mpesi kwa hasira, na mwingi wa huruma na kweli; awawekeaye elfu huruma, mvenye kusamehe uovu, na kosa, na dhambi.” Kutoka 33:18,19; 34:6,7. Naye “mvumilivu, na mwenye wema mwingi,” “kwa sababu apendezwa na huruma huyu.” Yona 4:2; Mika 7:18.

	Mungu amejifungia mioyo yetu kwake kwa namna nyingi zinazotuonyesha upendo wake; katika viumbe vya ulimwengu, na kwa upendano ulio  [2] wema wa wanadamu, Mungu ame jaribu kutuonyesha wema wake. Lakini hayo yote hayawezi kutudhihirishia barabara upendo wake jinsi ulivyo, kwa kuwa adui, yaani Shetani, amepofusha macho ya kiroho ya wanadamu ili wawe na hofu ya Mungu; nao humwona Mungu kama ni mkali asiye na huruma. Shetani aliwapoteza wanadamu ili wamdhanie Mungu kuwa ni mkali kabisa - kama jaji aliye na roho ngumu asiyeweza kumwachia mtu. Aliwatilia wanadamu fikara kama Muumba wetu huwachunguachungua watu ili apate kujua makosa yao na kuwalipa kisasi. Bwana Yesu alikuja hapa duniani na kuishi kati ya wanadamu kwa kusudi kuziondolea mbali fikara mbaya hizo, na kutuoryesLa upendo wa Mungu jinsi ulivyo.

	Mwana wa Mungu alitoka mbinguni ili awaonyeshe wanadamu Baba aliye mbinguni. “Hakuna mtu allyemwona Mungu wakati wo wote; Mwana wa pekee aliye katika kifua aha Baba, huyu ndiye aliyefasiri habari yake.” “Wala hakuna mtu amjuaye Baba ila Mwana, na ye yote ambaye Mwana apenda kumfunulia.” Yoh.l:18; Matt.11:27. Mmo ja wa wanafunzi wake alipomwambia,“Tuonyeshe Baba,” Yesu alimjibu,“Nimekuwa pamoja nanyi siku hizi zote wala hukuni jua, Filipo ? Aliyeniona mimi, amemwona Baba; wasemaje wewe, Tuonyeshe Baba ?” Yoh.l4:8,9.

	Yesu alipoeleza namna ya kazi yake aliyokuja kuifanya hapa duniani, alisema hivi,-

	“Roho ya Bwana ni juu yangu,

Kwa sababu amenitia mafuta kuwahubiri maskini habari njema.

Amenituma kuwaponya waliopondeka moyo,

Kuwatangazia wafungwa kufunguliwa,

na vipofu kupata kuona tena,

Kuwaacha wa huru waliosetwa.”

	Luka 4:18.

	Hiyo ndiyo kazi yake. “Naye akatembea huko na huko, akitenda kazi njema na kuponya wote walioonewa na Shetani.” Mat.10:38. Katika matendo yake yote alionyesha upendo, rehema na huruma. Alikuwa katika hali ya kibinadamu ili apate kujua mahitaji ya wanadamu. Hakuna hata maskini kabisa aliyeogopa kumfikilia karibu. Watoto pia wakavutwa kwake.

	Yesu hakuficha hata neno lo lote la kweli, lakini aliyasema yote katika moyo wa upendo. Alitumia busara sana na uangalifu na huruma katika maongezi yake na watu. Hakuwafanyia watu jeuri kamwe, hakusema maneno yo yote makali yasipohusu, hakuwahuzunisha watu kupita kiasi. Hakuulaumu udhaifu wa kibinadamu. Alisema kweli tupu, lakini alisema yote katika moyo wa upendo. Alichukia sana na hali ya unafiki, na kutokuamini, na uovu; lakini kila aliposema maneno ya lawama na mashtaka, aliyasema kwa masikitiko makubwa. Aliulilia Yerusalemi, mji alioupenda, ambao ulikataa kumpokea yeye aliye Njia Kweli, na Uzima. Walimkana yeye aliye Mwokozi, lakini hata hivyo ‘ akazidi kuwahurumia. Maisha yake yalikuwa ya kujinyima mwenywe na kuwafikiria wengine. Kila mtu alikuwa na thamani kubwa machoni pake. Ingawa alikuwa Mwana wa Mungu, hakumdharau mwanadamu ye yote; bali aliwaona wote kuwa ni wenye dhambi ambao alikuja kuwaokoa.  [3] 

	Hizo ndizo tabia zake Kristo kama zilivyofunuliwa katika maisha yake. Tena hizi ndizo tabia za Mungu mwenyewe pia. Yesu, Mwokozi aliye mwema, mwenye huruma, ndiye Mungu hasa aliyedhihirishwa katika mwili wa kibinadamu. 1 Tim.3:16.

	Yesu aliishi, akateswa, akafa ili atukomboe. Akawa “mtu wa huzuni,” ili tuwe washirikia pamoja naye katika furaha ya milele. Naye Mwana Mpendwa wa Mungu, aliye jaa noema na kweli, Mungu alimwacha atoke katika mahali pa utukufu na kutika hapa duniani palipoharibika kwa ajili ya dhambi, penye giza la mauti na laana. Alimkubali atoke mahali anapopendwa na Babaye na kusifiwa na malaika, a je kuaibika, kudhiliwa, kuchukizwa, na kuuawe., “Adhabu ya amani yetu juu yako.” Isa.53:5. Mwangalie jinsi alivyo jangwani, katika bustani ya Gethsemane, tena juu ya msalaba, Mwona Mtakatifu wa Mungu akachukua mwenyewe uzito wa dhambi ya wanadamu. Yeye aliyekuwa na uno ja kwa Mungu, akaona mwenyewe moyoni mwake ubaya wa hali ya kutengane na Mungu, ndiyo hali ya wanadamu kwa ajili ya dhambi, kwa ajill ya matengano hayo akaona uchungu moyoni naye akalia, “Mungu Wungu, Mungu wangu, mbona umeniacha ?” Matt.27:46. Uzito wa dhambi, jinsi ulivyo mbaya kupita kiasi, na jinsi unavyoleta kutengana na Mungu - huu ndio uliouvunja moyo wa Mwana wa Mungu.

	Lakini Yesu hakujitoa kuwa dhabihu kubwa hivi maksudi kumtilia Baba yake moyo wa kuwapenda wanadamu na kuwaokoa. Sivyo! “Kwa maana jinsi hii Mungu aliupenda ulimwengu, hate akampeleka Mwana wake wa pekee, ili mtu aliye yote amwaminiye asepotee, bali apate uzima wa milele.” Yoh.3:16. Tangu zamani Baba yetu aliye mbinguni ametupenda, si kwa ajili ya mapatanisho aliyoyafanya Yesu, ila kwa kuwa Mungu mwenyewe alitupenda naye akamkubali Yesu afanye mapatanisho hayo. Kristo ndiye njia ambayo kwayo Mungu hutuonyesha upendo wake kwetu. “Yaani, Mungu alikuwa ndani ya Kristo, akiupatanisha ulimwengu na nafsi yake.” 2 Wakor.5:19. Mungu alipata maumivu pamoja na Mwanawe. Huko Gethsemane, na kwa kufa kwake Kalwari, Mungu alijitoa kwa ajili ya wokovu wetu.

	Yesu alisema, “Ndio maana Baba anipenda, kwa sababu nauweka uzima wangu ili niutwae tena,” Yeh-10 17. Yaani, ni kama Yesu angesema hivi; “Baba yangu amewapendeni sana hata anazidi kunipenda mimi kwa sababu ya kujitoa maisha yangu kwa ajili yenu. Mimi. nikawa ninajitoa badala yenu tena kuwa kama dhamana yenu. na kwa jinsi nilivyoehukua makosa yenu na adhabu ambayo miliwapasiwa ninyi, kwa hayo Baba yangu huzidi kunipenda mimi; kwa sababu yu Dhabihu yangu, Mungu aweza kuwa mwenye haki tena kumhesabia haki yule amsadikiye Yesu.”

	Hapana awezaye kutuokoa, ila Mwana wa Mungu tu; kwa kuwa yeye pekee aliyekuwa pamoja na Baba ndiye awezaye kumsifu na kueleza tabia zake. Yeye tu aliyeujua upendo wa Mungu ndiye awezaye kuudhihirisha upendo ule barabara. Hakuna njia nyingine ya kutuonyesha jinsi Mungu anavyowapenda wanadamu waliopotea, ila kwa njia hii mo ja tu, yaani ya Kristo alivyojitoa na kufa badala yao.

	“Kwa maana jinsi hii Mungu aliupenda ulimwengu, hata akampeleka Mwana wake wa pekee.” Yoh.3:15. Mungu alimtoa Mwanawe aishi kati ya [4] wanadamu ili azichukue dhambi zao, apate kuadhibiwa badala yao, na kuwatolea maisha yake kama dhabihu; pia Mungu akamtoa awe katika hali moja na wanadamu ambao wamepotoa, na kushirikiana nao katika mambo ya maisha yao na ha ja zao zote. Yeye aliyekuwa mmo ja na Mungu ame jiunga na wanadamu kwa namna isiyoweza kuvunjwa. Yesu “haoni haya kuwaita ndugu zake;” (Waeb.2:ll); yeye ndiye Dhabihu yetu, Mwombeaji wetu mbele ya Mungu, Ndugu yetu aliye katika mfano wa kibinadamu na kushirikiana nao hao ambao ameku ja kuwaokoa - Yeye ndiye Mwana wa mwanadamu. Alifanya hayo yote ili awakomboe wanadamu katika dhambi na hali yake mbaya, naye mwanadamu apate kujua upendo wake Mungu na kushirikiana naye katika hali ya furaha na usafi.

	Tukifahamu kima cha wokovu wetu, jinsi Mwana wa Mungu alivyokufa kwa ajili yetu, imetulazimu kutambua jinsi tunavyoweza kuwa watu walio bora katika Kristo. Mtume Yohana alipofahamu upendo wa Mungu jinsi ulivyo mkubwa mno, aliona hana budi kumcha Mungu na kumsujudu moyoni mwake. Upendo huo, jinsi ulivyo wa huruma na rehema, ni upendo mkubwa usioweza kusemeka; naye Yohana alisema, “Fahamuni, ni pendo la namna gani alilotupa Bwana, kuitwa wana wa Mungu.” 1 Yoh.3:l. Mungu amewaona wanadamu kuwa ni wenye themani kubwa wa namna gani; Kwa kuanguka katika kufanya dhambi, wanadamu wakawa chini ya mamlaka ya Shetani. Lakini kwa kumwamini Kristo na kutolewa kwake, wawoza kuwa wana wa Mungu. Kristo alikuwa katika hali ya kibinadamu ili apate kuwasaidia wanadamu. Nao wenye dhambi wakiwa wanashirikiana naye Kristo, watageuzwa hali yao, na kustahili kuitwa “wana wa Mungu.”

	Upendo wa ajabu huo, hauwezi kulinganishwa na kitu cho chote! Wana wa Mfalme aliye mbinguni! Ahadi ya kupendwa sana! Jambo la maana sana lifaalo kufikiriwa! Upendo usio na kifani, jinsi Mungu alivyoupenda ulimwengu usiompenda! Fikara hiyo huutiisha moyo na kuutuliza ili ufungwe kwake Mungu na kufanye mapenzi yake. Na jinsi tunavyozidi kuzichungua tabia za Mungu, na kufahamu jinsi alivyotufanyia kwa kufa kwake Kristo msalabani, ndivyo tunavyozidi kuona kama Mungu ndiye mwenye rehema na huruma, na ndiye awezaye kuwasamaha wenye makosa, naye ni mwenye haki, naye huwapenda wanadamu kwa upendo mkubwa upitao kiasi cha upendo wa mama kwa watoto wake. [5] 





	Sura ya Pili—JINSI MWENYE DHMABI ANAVYOMHITAJI KRISTO

	Hapo mwanzo binadamu alipewa uwezo bora na fikara safi. Alikuwa mkanilifu katika mwili wake, nayo akawa katika hali ya umoja na Mungu. Fikara zake zilikuwa safi na makusudi yake yakawa matakatifu. Lakini kwa ajili ya kutomtii Munju, uwezo wake uligeuka ukawa mbaya, tena badala ya upendo akawa akijifikiria nafsi yake mwenyewe. Dhaniri yake ikapungua nguvu kwa sababu ya kufanya dhanbi, hata yeye mwenyewe kwa nguvu zake peke yake alikuwa hawezi kushindana na maovu. Alikuwa chini ya mamlaka ya Shetani, naye mwanadanu angalikuwa katika hali hiyo milele isingalikuwa Mungu kuingia kati. Ilikuwa nia ya mshawishi, yaani Shetani, kuyapinga maazimio mema ya Mungu katika kumwumba binadanu, na kujaza dunia ubaya na ukiwa. Na hatimaye angesema kwanba mabaya hayo yote yalitokea kwa ajili ya kazi ya Mungu katika kumwumba binadamu.

	Katika hali yake ya kutokuwa na dhambi mwanzoni, mwanadamu akawa na furaha katika kuzungumza na Yule “ambaye ndani yake zimo hazina zote za hokina na maarifa.” Wakol.2:3. Lakini baada ya kufanya dhambi mwanadamu hakuweza kufurahishwa na hali ya utakatifu, naye alitaka kujificha mbali na macho ya Mungu. Hata sasa hiyo ndiyo hali ya moyo usioongoka. Haupatani na Mungu, tena hakuna furaha katika maongezi naye. Mwenye dhambi asingeweza kuwa na furaha mbele ya Mungu; angewaepuka watakatifu. Kama angeweza kuruhusiwa kuingia mbinguni, asingekuwa na furaha huko. Naye asingeweza kushinikiana nao walio mbinguni katika hali ya kuwa na roho inayopatana na Mungu, yaani roho isiyofikiria nafsi yake mwenyewe, bali huwa ya kuwafikiri wengino kwa upendo. Fikara zake, mambo anayoyapenda, na maazimio yake yote, vyote hivi vingemfanya mwenye dhambi kuwa mgeni kabisa kati ya wateule wa Mungu; angekuwa hawezi kulingana nao. Angeona mbinguni kama ni mahali pabaya kwake; angetaka kujificha mbali na uso wake yeye aliye nuru na furaha ya watakatifu wa Mungu. Si amri isiyo na kanuni ambayo huwazuia wabaya wasiingie mbinguni; siyo! Watakuwa wakifungiwa wasiingie mbinguni kwa ajili ya hali yao ya kutopatana katika umoja wa hao walio mbinguni. Utukufu wa Mungu ungekuwa kama moto wa kuwateketeza, nao wangetaka kufichwa wasimwone uso wake yeye aliyekufa kuwakomboa watu. (Ufunuo 6:15-17)

	Sisi wenyewe kwa nguvu zetu hatuwezi kujiokoa katika shimo la uovu ambano tumeangukia. Mioyo yetu mibaya kabisa, nasi hatuwezi kuigeuza. “Awezaye nani kutoa kilicho safi katika kisicho safi ? si hata moja.” “Kwa kuwa ile nia ya mwili ni uadui juu ya Mungu, kwa maar.a haitii sheria za Mungu wala haiwezi.” Ayub 14:4; Warumi 8:7. Elimu, ustaarabu, kujitawala nia, kujibidisha, hivi vyote vinafaa, lakini katika kazi hii ya kuugeuza moyo haviwezi kitu kamwe. Pengine vyaweza kumfanya mtu awe na mwenendo mzuri mbele ya watu; lakini havi-wezi kuigeuza asili yake na moyo wake. Nguvu isiyokuwa yake mwenyewe lazima kuitumike moyoni mwake ili apate uzima mpya utokao juu, hapo ndipo binadamu ataweza kugeuza hali yake ya kufanya dhambi na kuwa  [6] katika hali ya usafi. Nguvu hiyo ndiyo Kristo. Ni yeye tu ambaye anaweza kuwavuta watu kwa Mungu ili wawe safi. Mwokozi alisema,“Mtu asapozaliwa mara ya pili,” yaani kuzaliwa na Roho, “hawezi kuona ufalme wa Mungu.” Yoh.3:3. Maana yake, isipokuwa amepata moyo mpya, nie mpya, maazimio mapya, na kuishi katika uzima mpya, “hawezi kuingia ufalme wa Mungu.” Yoh.3:5. Tusifikiri kwamba inatosha kuziongsza zile tabia njema ambazo amezipata mtu tangi asili. “Mwanadamu wa tabia ya asili hayapokei mambo ya Mungu; maana kwake ni mapumbavu, wala hawezi kuya jua, kwa kuwa yatambulikana kwa jinsi ya rohoni.” “Usistaajabu kwa kuwa nilikuambia, Hamna budi kuzaliwa mara ya pili.” 1 Wakor.2:14-; Yoh.3:7. Imeandikwa juu ya Kristo, “Ndani yake ndimo ulimokuwa uzima, nao uzima ulikuwa nuru ya watu;” tena “hapana jina jingine chini ya mbingu walilopewa wanadamu litupasalo kuokolewa nalo” Yoh.l:4; Matendo 4:12.

	Haitoshi kujua namna ya upendo, na neema ya Mungu. Haitoshi kutambua tu namna ya amri zake, jinsi zilivyo za haki. Mtume Paulo aliyajua haya yote, akasema, “Nakiri ya kuwa sheria ile ni njema.” “Torati ni takatifu, na ile amri takatifu na ya haki na wema. Warumi 7:16,12. Naye akazidi kusema kwa uchungu wa moyo, “Mimi ni mtu wa mwilini, nimeuzwa chini ya dhambi.” Warumi 7:14. Alitamani sana kuwa na usafi na uadilifu kamili, ambavyo yeye mwenyewe kwa nguvu zake hakuweza kuvipata, naye akalia, “Ole wangu mimi binadamu! nani atakayeniokoa na mwili huu wenye kunifisha.” War.7:24. Kila anayelia hivyo hujibiwa neno moja tu, “Tazama, Mwana Kondoo wa Mungu, aichukuaye dhambi ya ulimwengu!” Yoh.l:29.

	Kwa njia nyingi na mifano mingi Roho Mtakatifu amejaribu kuwafundisha watu mambo hayo, na kuwaeleza dhahiri wale watakao kuokolewa katika dhambi. Yakobo alipokimbia baada ya kumdanganya Esau, aliona moyoni mwake kuwa ana hatia; naye akaogopa akifikiri labda makosa yake yamemtenga mbali na Mungu, naye akawa na huzuni moyoni mwake. Alipolala usingizi usiku ule, akacta ndoto; aliona ngazi iliyotoka chini mpaka mbinguni; tena malaika wa Mungu wakawa wakipanda na kushuka; tena kutoka mahali patakatifu juu akasikia sauti ya Mungu ikimwambia maneno ya kumtia moyo. Mambo hayo yakamjulisha Yakobo kwamba yuko Mwokozi, tena alimwona jinsi alivyoweza kurudishwa tena kupatana na Mungu. Ile ngazi ya ndoto ilikuwa mfano wa Yesu, ambaye ni njia peke yake ya wanadamu kuweza kumfikie Mungu.

	Huu ndio mfano Yesu alioutaja alipozungumza na Nathanael, akisema, “Mtaziona mbingu zimefunguka, na malaika wa Mungu wakipanda, wakishuka juu ya Mwana wa Adamu.” Yoh.l:51. Katika maasi yake, binadamu alijitenga mbali na Mungu; wanadamu walikuwa hawawezi kuzungumza na wa mbinguni kama walivyokuwa wamezoea kufanya zamani. Lakini kwa ajili ya Kristo tumepata njia ya upatanisho. Malaika waweza kuja kusema na wanadamu na kuwasaidia. Tena hata kama binadamu wamekuwa wabaya kwa ajili ya dhambi, katika Kristo waweza kupata nguvu ya kushindana na maovu. “Kila kutoa kwema, na kila kitolewacho kilicho kamili, chatoka juu,” kwa Mungu. [7] 

	Binadamu hawawezi kuwa na sifa njema ya kweli bila Mungu. Tena Kristo ndiye njia peke yake ya kumfikia Mungu. Asema, “Ndimi niliye njia, na kweli, na uzima; mtu haji kwa Baba bila kwa mimi.” Yoh.l4:6. Moyo wa Mungu huwafikiria watoto wake duniani kwa upendo mkubwa mno. Alipomtoa Mwanawe wa pekee kwa ajili yetu, alikuwa kama anatoa kwetu ubora wote wa mbinguni. Maisha ya Mwokozi hapa duniani, kufa kwake, na maombezi yake huko mbinguni, msaada wa malaika, maonbezi ya Roho Mtakatifu mioyoni mwetu - hivyo vyote hutuonyesha jinsi Baba yetu aliye nbinguni awapendavyo wanadamu, tena hutumia njia nyingi ili awakomboe

	Heri tufikiri sana habari za Mwokozi wetu, jinsi alivyojitoa kama dhabihu kwa ajili yetu! Ajabu sana, mambo hayo! Imetupasa kufahamu kwamba katika Kristo tumepewa thawabu kubwa kupita kiasi, ili apate kutuokoa na kuturudisha kwake Mungu. Tufikiri tena yote ambayo Mungu amewaahidia waaminfu wake! Thawabu kubwa kwa kufanya ya haki, kufurahishwa mbinguni, kukaa na malaika na kuwa na umoja nao, kuongea uso kwa uso na Mungu na Mwanawe, na kujua upendo wao hasa jinsi ulivyo, tena kuzidi kuelimishwa nilele. Je, hivyo vyote havitoshi kutuonyesha kuwa ni lazima tumtoleo Mwokozi wetu mioyc yetu kwa upendo wetu, ili tuwe watumishi wake milele ?

	Bali, hukumu ya Mungu inetangazwa jinsi itakavyokuwa juu ya dhambi na wenye dhambi, kupata adhabu isiyoepukika , kuwa katika hali ya udhilifu, na uharibifu wa mwisho; hivyo vyote vimetangazwa katika Neno la Mungu kutuonya tusiwe watumishi wa Shetani.

	Laiti tungefikiri sana rehema ya Mungu Angeweza kufanya nini tena zaidi ya hivyo vyote ? Heri tulingamane naye ambaye ame tupenda sana kwa upendo wa ajabu. Heri tufuate njia yake tena tutumie nguvu zake ili tupate kugeuka kuwa katika mfano wake, tuingie tena katika hali ya kushirikiana na malaika kama walivyokuwa wanadamu mwanzcni, hali ya umoja na Baba aliye mbinguni na Mwanawe pamoja. [8] 





	Sura ya Tatu—KUTUBU

	Binadamu awezaje kuhesabiwa kuwa ni haki mbele ya Mungu ? Mwenye dhambi awezaje kusahihishwa na kuwa kama asiyo na makosa machoni pake ? Kristo ndiye njia tu ya kutupatanisha na Mungu na kutuweka katika hali ya usafi. Lakini twawezaje kufika kwake Kristo ? Watu wengi wangali wakisema kama walivyosema wengine siku ile ya Pentekota: “Tufanya je ?” Jibu la Petro lilikuwa hivi: “Tubuni.” Pengine pia alisema hivi, “Tubu-ni basi, mre jee, ili dhambi zenu zifutwe.” Matendo 2:38; 3:19.

	Kutubu maana yake ni hivi: kuhuzunika kwa ajili ya dhambi, tena na kujitenga nayo mbali. Katuwozi kuacha kufanya makosa mpaka tumetambua ubaya wake; tena hali yetu katika maisha yetu haitabadilika kamwe mpaka tumeitenga dhambi mbali na mioyo yotu.

	Kuna watu wengine ambao hawafahamu asili ya kutubu jinsi ilivyo halisi. Wengi huhuzunika kwa ajili ya makosa yao, tcna hujaribu kuongoka katika mwenendo wao mbolo ya watu, kwa kuwa wanaogopa adhabu ambayo watajipatia kwa ajili ya matendo mabaya. Lakini huku si kutubu kama Mungu anavyotaka. Wao hufikiria adhabu zaidi ya ubaya wa makosa yao. Hivyo ndiyyo alivyofanya Esau alipoona kwamba amepotewa kabisa na urithi wake. Balaam pia, alipotiwa hofu sana kwa ajili yr kumwona malaika aliyesimama mbele yake na upanga mkononi, akakubali kutiwa hatiani asije akauawa; walakini hakutubu kwa kweli, hakugouka moyo, hakuchukizwa na maovu. Yudas Iskeriota, aliponsaliti Bwana, alisema, “Nalikosa nilipoisaliti damu isiyo na hatia.” Matt .27:4.

	Alishurutishwa kukiri makosa yake alipoona moyoni mwake jinsi alivyostahili kuhukumiwa na Mungu kwa kosa lake. Lakini kitu kilichomtia hofu kilikuwa hukumu na adhabu ya Mungu; hakuhuzunika sana moyoni na kuingiwa majuto kwa kuwa amemsaliti yule mtakatifu Mwana wa Mungu, au kwa kuwa amemkana Mtakatifu wa Israeli. Farao pia, alipoona maumivu ya Mungu alikiri makosa yake ili apate kuepuka na adhabu; lakini mapigo yalipokoma, alizidi kufanya kiburi. Watu hao wote walililia mambo yaliyotokea kwao kwa ajili ya makosa yao, lakini hawakuwa wakihununika na kujuta kwa ajili ya makosa yenyewe na ubaya wake.

	Lakini kama mwenye dhambi anajitoa kuwa chini ya utawala wa Roho Mtakatifu, ndipo dhamiri yake itakaposafisbwa, ataona barabara jinsi alivyo katika hali ya kufanya dhambi, atafahamu maana na usafi wa amri za Mungu ambazo ndizo msingi wa utawala wake. “Kulikuwako nuru halisi, intiayo nuru kila mtu ajaye katika ulimwengu.” Ych.1:9. Nuru ile, ndiye Kristo, humtia mtu nuru moyoni, mambo ya siri hufunuliwa, na yule mwenye dhambi hujiona jinsi alivyo na hatia machoni pa Mungu mwenye haki kabisa. Pia huelewa upendo wa Mungu na uzuri wa kuwa katika hali ya usafi na utakatifu; hutamani kusafishwa na kupatana na walio mbinguni.

	Sala ya Daudi baada ya kuanguka kwake dhambini hutudhihirishia vizuri namna ya kweli ya kuhuzunika na kujutia maovu. Hakutaka kuli- [9] punguza kosa lake, wala kuepuka na hukumu iliyokuwa stahili yake. Daudi aliona kosa lake jinsi lilivyokuwa kubwa mno; akaona unajisi wa moyo wake; akachukizwa sana na kosa lake. Hakuomba ili apate kuachiliwa tu, akamba pia apate kusafishwa moyoni mwake. Akatamani kuingia katika hali ya usafi na kuwa mmoja na Mungu. Akaomba hivi:-

	“Heri aliyesamehewa makosa, aliyestirikiwa dhambi,

Heri mwanadamu, Bwana asiyemhesabia hatia,

Rohoni mwake isipokuwa hila.”

	Zaburi 32:1,2.

	“Unirehemu, Ee Mungu, kwa jinsi ulivyo mwema;

Rehema zako zilivyo kuu, ufute makosa yangu.

Unioshee kabisa hatia yangu, unitakasie dhambi zangu.

Kwani nayajua makosa yangu: na dhambi yangu mbele

yangu daima.........

Unisafishe kwa ezobu, nami nitakuwa safi;

Unioshe, nami nitakuwa mweupe kuliko theluji......

Uniumbie moyo safi, Ee Mungu,

Ufanye ndani yangu roho aminifu.

Usinitupe usoni pako;

Usiniondolee roho yako takatifu.

Unirudishe furaha ya wokovu wako: 

Unichukue kwa roho bora……

Uniponye kwa damu, Ee Mungu, Mungu wa wokovu wangu;

Na ulimi wangu utaiimba haki yako.”

	Zaburi 51:1-14.

	Kutubu namna ile hakuwezekani kwetu sisi kwa uwezo wetu wenyewe; kunawezekana katika Kristo tu. Hapo ndipo wengi hupotea katika kudhani kwamba hawawezi kuja kwake Kristo isipokuwa kwanza wamekwisha kutubia dhambi zao. Ni kweli mtu lazima kutubia dhambi zake kwanza, ndipo Mungu atamwachilia; kwani bila masikitiko moyoni kwa ajili ya makosa, mwenye dhambi hawezi kufahamu jinsi anavyomhita ji Mwokozi. Je, mwenye dhambi hana budi kungo ja kumfikia Kristo mpaka ametubu ?

	Katika Biblia, Neno la Mungu, hatusomi kwamba mwenye dhambi hana budi kutubu kabla ya kukubali mwito wa Kristo aliyesema,“Njooni kwangu, ninyi nyote msumbukao na wenye mizigo, nami nitawapumzisha. “Matt.ll:28. Ni uwezo wa Kristo unaowezesha watu kutubu kwa kweli. Petro ameeleza mambo hayo dhahiri aliposema, “Mtu huyo Mungu amemtukuza kwa mkono wake wa kuume, awe Mkuu na Mwokozi, awape Waisraeli toba na masamaha ya dhambi.” Matendo 5:31. Kwa kadiri tusivyoweza kusamohewa dhambi bila Kristo, hivyo ndivyo tusivyoweza kutubu pasipo nguvu za Roho ya Kristo mioyoni mwetu. Kristo ndiyo asili ya kila fikara njoma. Yoye tu ndiyo awezaye kuutia moyo fikara ya kushindana na maovu. Kila aonaye noyoni mwake haja ya kuwa na kweli na usafi, kila asadikiye hali yake ya dhambi, huwa anashuhudia kwamba Roho Mtakatifu yumo moyoni mwake.

	Yesu amesema, “Nami nikiinuliwa juu ya nchi nitavuta wote kwangu.” Yoh.12:32. Mwenye dhambi hana budi kumwona Yesu kama Mwokozi wetu aliyekufa kwa ajili ya dhambi za ulimwengu; nasi tukimwona msalabani kwa macho ya kiroho, tutazidi kufahamu mambo ya wokovu, tena wema wa  [10] Mungu utatuongoza ili tutubu. Hatuwezi kufahamu barabara upendo wa Kristo jinsi ulivyomshurutisha afe kwa ajili yetu; lakini upendo huo huivuta mioyo yetu kwake.

	Pengine watu huona aibu kwa ajili ya matendo mabaya yao, nao huacha kufanya mabaya mengine, kabla hawajajua kwamba Kristo Yesu ndiye anawavuta kwake. Naye akizidi kuwavuta macho ili wamwangalie msalabani na jinsi alivyopata maumivu kwa dhambi zao, wao nao huzidi kufahamu ubaya wa mwenendo wao wanyewe, na kujua namna ya haki yake Kristo. Nao huwa wanaanza kusema, “Je, dhambi ni kitu gani, ikiwa imetakiwa dhabihu kubwa namna hii kwa kumwokoa mwenye dhambi ? Je, upendo wa namna hii, maumivu haya yete, udhilifu huu, hivi vyote vilikuwa ni lazima ili sisi tusipotee mbali, bali tupewe uzima wa milele ?”

	Isipokuwa mtu amekataa kuvutwa kwake Kristo, Roho yake itazidi kuugeuza moyo wake mpaka ametubu na kuongoka moyo. Mambo ya kidunia hayawezi kutuliza moyo wa binadamu. Furaha ya kweli hupatikana katika kumjua Kristo tu. Kwa njia nyingi, zinazojulikana na zisizojulikana, Mwokozi hutumia sana kuwavuta watu kwake ili waitoe mioyo yao mbali na anasa ya kidunia na kujua mibaraka ya Mungu isiyo na mwisho. Wewe ambaye umetamani moyoni mwako kupata kilicho bora zaidi ya vyote vya kidunia, heri ujue kwamba kutamani huko ni ile sauti ya Mungu anayosema kwako.

	Pengine tumejisifu kwamba maisha yetu yamekuwa safi, dhamiri yetu imekuwa barabara, hatuna haja ya kujitweza moyo mbele ya Mungu kama wabaya wengine; lakini nuru ya Kristo ikituangaza roho zetu, tutaona hali yetu halisi, jinsi tunavyokuwa na unajisi machoni pake; ndipo tutafahamu jinsi haki yetu inavyokuwa kama vitambaa vichafu, tena ni damu yake Kristo peke yake ambayo huweza kutusafisha mioyo unajisi wa dhambi na kutengeneza mioyo yetu tena kuwa katika hali ya kufanana naye.

	Mwonzi mmoja wa nuru ya utukufu wa Mungu ukifikilia moyo ndani, umetosha kutudhihirishia hali yetu katika dhambi, udhaifu wetu na upungufu wetu. Hivyo twatambua tamaa zetu zisizo safi, jinsi tunavyomkana Mungu mioyoni mwetu, na jinsi midomo yetu inavyotoa maneno yasiyofaa. Roho ya Mungu ikiupenya moyo ndani, na kumjulisha mtu hali yake ya kumwasi Mungu, hapo ndipo hujichukia sana akijilinganisha na Kristo jinsi alivyo safi bila mawaa yo yote.

	Nabii Daniel alipouona utukufu wa mjumbe wa Mungu aliyetumwa kwake, akabaini moyoni mwake jinsi udhaifu na ukosefu wake ulivyokuwa mkubwa. Akasema, “Kazikusalia nguvu ndani yangu: kwani uzuri wangu umebadilika mwangu kuwa uharibifu, wala sikuwa na nguvu.” Daniel 10:8. Mtu akijiona hivyo kuwa si safi, ndivyo atakavyotaka kuwa na moyo safi na kuingia katika hali ya kupatana na amri za Mungu na kufanana naye Kristo.

	Paulo alipojichunguza aliona kwamba katika matendo ya nje alikuwa hana makosa; lekini alipotambua matakwa ya sheria kwa njia ya kiroho, alijiona kuwa ni mwenye dhambi kabisa. Kama alijipima kwa maneno ya [11] sheria za Mungu jinsi wanavyopima binadamu kwa matendo ya nje, Paulo alijiona kwamba amekuwa katika hali ya kutofanya makosa, hakuwa na hatia; lakini alipoichunguza na kujua maana hasa ya sheria, akajiona jinsi Mungu alivyomwona yeye, kuwa ni mwenye dhambi kabisa, naye akajishusha moyo na kuungama makosa yake. Alisema, “Na mimi nalikuwa hai hapo kwanza bila sheria; ila ilipokuja ile amri, dhambi ilihuika, na mimi nikafa.” Warumi 7:9. Alipoona asili ya sheria, jinsi ilivyokuwa ya kiroho, ndipo aliona dhambi jinsi ilivyokuwa ya uovu, naye hakujiona tena kuwa ni bora.

	Mungu hazioni dhambi zote kuwa ni sawa; zinakadirika mbalimbali machoni pa Mungu kama vile zinavyokadirika machoni pa binadamu pia. Lakini tendo baya liwalo lo lote, ingawa linaonekana kuwa ni dogo machoni pa binadamu, hakuna dhambi inayobesabiwa kuwa ni ndogo machoni pa Mungu. Hukumu ya kibinadamu si kamili, kwa kuwa huona sehemu moja tu; hawezi kujua nia ya ndani ya mtu; walakini Mungu hujua moyo tena hukadiri mambo jinsi yalivyo halisi. Mlevi hudharauliwa na wenziwe na kuambiwa kwamba dhambi yake itamwacha asiingie mbinguni; lakini mara nyingi makosa kama kufanya kiburi, kujifikiria mwenyewe bila kufikiri wengine, kuwa na choyo, na mengineyo kama hayo hayakadirikiwi na binadamu. Lakini makosa kama hayo yanachukizwa sana na Mungu; kwa kuwa yamekuwa kinyume kabisa cha sifa yake Mungu mwenyewe. Yule ambayo hufanya dhambi zinazohesabiwa na binadamu kuwa ni mbaya sana - yaani ulevi, kuiba, uzinzi na nyinginezo - mtu kama huyo huona aibu na namna anavyomhitaji Kristo; lakini mwenye kufanya kiburi haoni lazima yake, naye humfungie Kristo asiingie moyoni mwake, na kwa hivyo hukosa kupata mibaraka yake.

	Yule mtoza ushuru aliyeomba, “Mungu uniwie radhi mimi mwenye dhambi,” alijiona kwamba yu mtu mbaya sana, na wengine pia wakamwona hivyo; lakini yeye alijua shida yake, naye alimletea Mungu mzigo mzito wake wa dhambi kwa haya, ili Mungu amrehemu na kumtoa katika utumwa wa dhambi. Luka 18:13. Yule Mfarisayo aliyefanya kiburi na kujifanya mwenye haki katika sala zake, akaonyesha kwamba amemfungia Roho Mtakatifu mlango wa roho yake, asiingie. Kwa hivyo. hakujiona jinsi alivyo na unajisi; hakuona jinsi anavyouhitaji msaada wa Kristo, naye hakupata kubarikiwa kamwe.

	Ukitambua hali yako jinsi ulivyo katika dhambi, usingojee kumwendea Kristo mpaka ume jaribu mwenyewe kujitengeneza kuwa safi. Wengi hufikiri kwamba hawawezi kumfikia Kristo kwa kuwa ni wabaya. Je, unafikiri utapata kuwa mwema kwa uwezo wako mwenyewe ? “Aweza Mkushi kubadili ngozi yake, au chui madoadoa, ndipo nanyi mtaweza kutanda moma, mliofundishwa kutenda mabaya.” Yer.13:23. Kakuna msaada kwetu ila kwa Mungu tu. Sisi wenyewe hatuwazi kitu. Imetulazimu kwenda kwake Kristo kama tulivyo.

	Hata hivyo tusijidanganyo katika kufikiri kwamba Mungu, kwa neeraa yake, atawaokoa hata wale wanaotupia mbali neema yake na rehema zake. Afikiriye hivyo, afadhali aitazame Kalwari. Kwa kuwa hakuna njia nyingine ya kuwaokoa watu, kwa kuwa bila dhabihu aliyoifanya Kristo katika kufa kwake msalabani. binadamu asingeweza tena kuwa  [12] katika hali ya kupatana na watakatifu wa mbinguni - kwa hivyo Kristo alichukua mwenyewe dhambi za wakosaji, akaadhibiwa kwa ajili yao. Upendo wa Mwana wa Mungu, maumivu yake, na kufa kwake, hivi vyote hushuhudia jinsi dhambi inavyokuwa kubwa mno machoni pa Mungu; pia mambo hayo yatudhihirishia kwamba hakuna njia ya kuokoka na kutoka katika utawala wa uovu, hakuna matumaini ya uzima bora wa milele, ila kwa kujiweka chini ya mamlaka yake Kristo na kumtii. Wenye mioyo migumu wasiotubu, pengine hujisingizia wakisema hivi juu yao wanaojisifu kuwa ni Wakristo, “Hata mimi ni mtu mwema kwa kadiri wanavyokuwa wema wale, Wao hawajinyimi zaidi ya mimi; mimi najiweza jinsi wafanyavyo. Wao pia hupendezewa na anasa ya kiaunia kama nipendezewavyo mimi.” Hivyo watu kama hao hujisingizia kwa ajili ya makosa ya wengine ili wasifanye wajibu wao. Lakini kujisingizia hivyo hakufai kitu; kwa kuwa Bwana ametuwekea mfano usio wa kibinadamu, bali Mwana wa Mungu, asiye na ila wala kosa lo lote, yeye ndiye mfano wetu. Wale ambao hunung unika kwa ajili ya mwenendo mbaya wa wengine wanaojisifu kuwa ni Wakristo, imewapasa kufuatisha maisha na matendo ya Kristo, na kuwatolea wengine namna ya mfano ulio bora. Wamejua namna iwapasavyo Wakristo kufanya; hivyo wakikosa wenyewe kufanya yaliyo mema, makosa yao ni makubwa zaidi.

	Tuangalie tusifanye usiri. Tusichelewe kuziacha dhambi zetu na kutaka usafi wa moyo katika Yesu. Watu wengi hukosa katika jambo hilo; hukawia katika kujitoa kuwa wa Kristo; wafanyao hivyo wanachagua kuishi katika hali ya kufanya dhambi. Kitu ambacho tunakosa kukishinda, kitatushinda sisi na kutuangamiza.

	Adam na Hawa walijidanganya kwamba kula matunda yaliyokatazwa si kosa kubwa linaloweza kuadhibiwa kama Mungu alivyosema. Lakini katika jambo hilo dogo walihalifu amri takatifu ya Mungu, amri isiyobadilika; kwa hivyo binadamu akatengwa mbali na Mungu, tena kifo na taebu viliingia duniani mwetu. Kufa kwake Yesu katika Kalwari, kama dhabihu, kulikuwa njia ya pekee ya kufanya upatanisho tena kati ya Mungu na binadamu. Tusidhanie dhambi kwamba si kitu sana.

	Kila tendo baya, kila mara unapoidharau na kuitupia mbali neema ya Kristo, moyo wako huzidi kuwa ngumu, nia yako huzidi kuwa mbaya, nawe huzidi kuwa katika hali ya kutosikia maombezi ya Roho Mtakatifu moyoni mwalco.

	Watu wengi huwa wakijituliza dhamiri na mawazo yanayowasumbua, wakidhani kwamba wataweza kugeuza mwenendo wao mbaya wakati wo wote watakapo; wao hufikiri kwamba waweza kutupa na kutosikia wito wa Roho siku nyingine, tena watakuwa wakichomwa moyo mara kwa mara baadaye. Lakini sivyo. Hata tabia mbaya moja tu, ama namna moja ya tamani isiyofaa, ikidumu moyoni itathibitisha moyo katika kutopenda Mungu. Kwa maonyo yote katika Biblia juu ya kuchezacheza na maovu, lile la kututiisha zaidi ndilo hili, linalose, “Maovu yake yatamkamata mwovu mwenyewe, naye atashikwa kwa kamba ya dhambi yake. Methali 5:22.

	Kristo amekuwa tayari kutuweka huru kwa dhambi, lakini ha- [13] lazimishi watu kwa nguvu; kama mtu amekusudia kufanya dhambi, naye hataki kupata uhuru katika Kristo, Kristo angefanya nini tena ? Mtu akifanya hivyo amejiharibu mwenyewe kwa ajili ya kukana upendo wake Kristo. Tumeambiwa, “Sasa ndio wakati uliokubalika sana; tazama, sasa ndio siku ya wokovu.” “Leo, kama mtasikia sauti yake, msifanye migumu mioyo yenu.” 2 Wakor.6:2; Waeb,3:7,8.

	“Wanadamu hulitazama umbo la nje, lakini Bwana hutazama moyo.” 1 Sam.l6:7. Mungu huutazama moyo wa kibinadamu jinsi ulivyo ukaidi, panapokuwa unajisi na udanganyifu. Mungu hutujua kabisa, moyo wetu, dhamiri yetu, makusudi yetu na maazimio yetu. Nenda kwake jinsi ulivyo na moyo usio safi, na mwambie, “Unitafutetafute, Ee Mungu, uni jue moyo; unijaribu, uni jue mawazo; utazame kama njia ya kukasiri sha mwangu, unichukue kwa njia ya milele.” Zaburi 139:23,24.

	Watu wengi hukubali dini katika akili zao tu, na kufanya matendo matupu ya nje tu, bila kugeuzwa moyo. Imekupasa kuomba hivi, “Uniumbie moyo safi, Ee Mungu; ufanye ndani yangu roho aminifu.” Zab.51:10. Heri ujitahiai ili usipotewe na uzima wa milele kwa jinsi watu wafanyavyo kujiokoa maisha ya sasa wakiwa hatarini. Heri ufanye bidii katika kusoma Neno la Mungu pamoja na kuomba. Katika Neno hilo, kwa njia ya amri za Mungu na maisha yake Kristo, tumeonyeshwa asili ya utukufu, “ambao hapana mtu atakayemwona Mungu asipokuwa nao.” Waeb.12:14. Neno lile husadikisha watu kuwa ni wenye dhambi, tena huonyesha njia ya kupata wokovu. Heri ulisikilize kama sauti ya Mungu inayosema nawe moyoni mwako.

	Kama umefahamu dhambi jinsi ilivyo mbaya sana, na kujiona mwenyewe jinsi ulivyo katika hali ya kufanya dhambi, usikate tamaa. Kristo alikuja ili awaokoe wenye dhambi. Si juu yetu kufanya patanisho kati ya Mungu na sisi, lakini katika Kristo Mungu mwenyewe alifanya patanisho. “Mungu alikuwa ndani ya Kristo, akiupatanisha ulimwengu na nafsi yake.” 2 Wakor.5:19. Hakuna hata mzazi wa kibinadamu ambaye angefanya saburi juu ya makosa ya mwanawe jinsi Mungu anavyofanya kwa wale atakao kuwaokoa. Ahadi zake zote, hata na maonyo yake yote, ni kwa ajili ya upendo wake tu, upendo usioelezeka hasa jinsi ulivyo.

	Kama Shetani anakuambia kwamba wewe ni mwenye dhambi, mwangalie Mwokozi wako na kuongea juu ya tabia na sifa zake. Ziungame dhambi zako na mwambie adui kwamba “Kristo Yesu alikuja ulimwenguni, awaokoe wenye dhambi.” 1 Tim. 1:15. Yesu alimwuliza Simon swali juu ya wadeni wawili. Mmoja alikuwa anamwia bwana wake pesa kidogo, na mwingine mapesa mengi, naye bwana yule aliwaachilia wote wawili; na Kristo akamwuliza Simon ni nani atakayempenda bwana wake zaidi. Simon alimjibu, “Nadhani ni yule aliyesamehewa naye mengi.” Luka 7:43

	Sisi tumekosa sana, lakini Kristo alikufa ili tupate kuachiliwa dhambi. Wale ambao amewaachilia zaidi, wao ndio watakaompenda zaidi na kukaa karibu naye, tena kumsifu zaidi katika ufalme wake kwa ajili ya upendo wake na dhabihu aliyoifanya kwa ajili yao. [14] Tukifahamu sana upendo Mungu jinsi ulivyo, ndivyo tutakapozidi kufahamu dhambi jinsi ilivyo mbaya mno. Na jinsi tunavyozidi kufahamu kama Kristo alivyojinyima kwa ajili yetu, ndivyo tutakavyozidi kuchomwa moyo na kujitoa kwake kuwa watu wake kabisa.

	Nilikupa wewe

Damu ya moyoni,

Ili wokolewe,

Winuke ufuni: 

Nimekunyimani wewe;

Umenipa nini ?



Nilikupa myaka

Yangu duniani;

Upate inuka,

Kuishi mbinguni;

Nimekunyimani wewe;

 Umonipa nini ?



Nimekuletea,

Huku duniani,

Pendo na wokovu,

Zatoka mbinguni;

Nimekunyimani wewe;

Umenipa nini ? [15] 





	Sura ya Nne—KUUNGAMA DHAMBI

	“Mwenye kusetiri makosa yake hatasitawi: kila aziungamaye na kuziacha atarehemiwa.” Methali 28:13

	Masharti yanayompasa mtu kufanya ili apate rehema ya Mungu si magumu, ni ya haki na ya maana. Bwana Mungu hataki tufanye mambo mazito ili tusamehewe dhambi; hasemi tufanye malipo makubwa kwa ajili ya dhambi zetu; asema tu kwamba anayeungana dhambi zake na kuziacha, ndiye atakarehemiwa.

	Mtume Yakobo asema, “Ungameni makosa yenu ninyi kwa ninyi, na kuombeana, mpata kuponya,” Yak.5:16. Ungama dhambi zako hasa kwa Mungu, ambayo yeye tu ndiye awezaye kuzisamehe; lakini makosa ambaye umewafanyia wanadamu, basi uyaungawa mbele ya wanadamu. Hivi ikiwa umemfanyia fulani yasiyofaa na kumchukiza kwa njia yo yote, nenda kwake na kuungama kosa lile ulilomfanyia, naye amepasiwa kulisamehe kabisa. Nyuma yake imekupasa kuomba msamaha kwa Mungu, kwa sababu huyo mwenzako ni kiumbe cha Mungu, na kumfanyia mwanadamu makosa ni kufanya makosa machoni pa Mungu pia. Hivyo kwa njia ya kuomba, mambo hufika mbele ya Mwombeaji wetu, Kuhani Mkuu wetu ambaye “alijaribiwa sawasawa na sisi katika mambo yote, bila dhambi,” naye awezaye “kuyachukua mambo yetu ya udhaifu,” huweza kutusafisha uchafu wote wa dhambi.

	Wale ambao hawajajishusha moyo mbele ya Mungu na kuziungama dhambi zao na kukiri kwamba wametiwa hatiani, hao nao hawajafanya bado jambo la kwamza lipasalo ili wapete kukubaliwa na Mungu. Isipokuwa tumemtubia Mungu kwa kweli, na kuchukizwa kabisa na maovu yetu, tumekuwa katika hali ya kutoomba kweli kwa kupata kusamehewa dhambi zetu; hivyo hatujapata kweli amani ya Mungu rohoni mwetu. Mtu akikiri dhambi zake, kukiri kwake lazima kuwe kwa moyoni; mtu akimtupia Mungu roho yake yote, Mungu atamhurumia kweli. “Bwana yuko karibu yao wenye moyo uliovunjika, wenye roho iliyopondeka kuwaokoa.” Zaburi 34:18..

	Katika kuungama kwa kweli, imepasa kukiri dhambi au kosa hasa jinsi lilivyo. Pengine ni dhambi ambazo zimefaa kukiriwa kwa siri mbele ya Mungu tu; pengine ni tendo baya lifaalo kukiriwa kwa mtu mmoja tu, yule aliyehasiriwa kwa tendo lile; au pengine ni kosa lifaalo kukiriwa kwa wazi hadharani ya watu; hata ni dhambi au kosa la namna gani, mwenye kufanya kosa lazima kukiri kosa lile lile ambalo amelifanya.

	Zamani wakati wa Samweli, Waisraeli walimwasi Mungu; tena waliona taabu kwa ajili ya dhambi zao. Walikuwa hawamwamini Mungu jinsi alivyokuwa na uwezo ha akili kwa kuwatawala vizuri. Walimtupia Mfalme Mkubwa kisogo, nao walitaka kutawaliwa kwa jinsi yalivyotawaliwa mataifa mengine yaliyokuwa karibu nao. Na kabla ya kukubaliwa tena na Mungu, wakakiri hivi: “Tumeziongoza dhambi zetu kwa uovu wa kututakia mfalme. ” 1 Sam.12:19: Kosa lile lile ambalo nalo walitiwa hatiani, liliwalazimu kulikiri hasa. [16] 

	Kukiri kutupu hakutakubaliwa na Mungu bila kutubu kwa kweli na kugeuka moyo na matendo ya maisha; kila kitu kinachomchukiza Mungu lazima kutolewa ili mwenendo uwe safi machoni pakc. Kazi iliyo wajibu wetu imeelezwa dhahiri hivi:“Osheni, safikeni; wekeeni mbali uovu wa matendo yenu toka machoni pangu; acheni kutenda maovu; jifunzeni kutenda mema; takeni hukumu, msaidieni mwenye kuonewa, mhukumieni yatima, mteteeni mjani.” Isa.1:16,1. “Mwovu atakaporudisha amana, akitoa tena aliyoitwaa kwa unyang’ anyi, akiendea shoria za uzima, asipotenda maovu; kuishi ataishi, hatakufa.” Ezek. 33:15. Mtume Paulo alisema hivi juu ya kutubu: “Maana, angalieni, kuhuzunishwa kuko huko mbele za Mungu kwalitenda bidii ya namna gani ndani yenu; naam, na kujitetea, naan, na kukasirika, naam, na hofu, naam, na shauku, naam, na kujitahidi, naam, na kisasi. Kwa kila njia mmejionyesha kuwa safi katika jambo hilo. 2 Wakor.7:11.

	Kama maovu yametia giza macho ya kiroho, mwenye dhambi hawezi kutambua hali yake jinsi alivyo na upungufu, na jinsi makosa yake yanavyokuwa mabaya sana; tena isipokuwa atajitoa ili Roho Mtakatifu atumie moyoni mwake, basi atadumu kuwa na giza la kiroho. Kukiri kwake si kwa kweli wala kwa haki. Anapoungama kosa lake hujisingizia akisema kwamba laiti mambo yasingalikuwa hivi na hivi, asingalifanya hivi na hivi, na hivyo asingalipata kukaripiwa.

	Adamu na Hawa walipokwisha kula natunda yaliyokatazwa, waliona haya na hofu kuu. Mara ya kwanza walifikiri namna ya kujitetea kosa lao, ili waepukane na hukumu ya kifo. Mungu alipowauliza habari za kosa lao, Adam akawa kama anamlaumu Mungu, akisema, “Mwanamke uliyenipa kuwa nami, ndiye aliyenipa ya mti, nikala.” Yule mwaaamke alinshtaki nyoka akisema, “Nyoka alinidanganya, nikala.” Mwanzo 3:12,13. Inaonekana kwamba wote wawili walikuwa wanamsingizia Mungu - Adam kwa ajili Mungu alimpa mwanamke; tena Hawa kwa ajili ya kumwumba nyoka na kumwacha aingie katika bustani ya Aden. Ile roho ya kujifanya kuwa na haki ilianzishwa na yule baba wa uwongo, nayo huonekana kwa wanadamu wote. Kukiri namna hii na kujisingizia haifai kitu, wala hakukubaliwa na Mungu. Katika kutubu na kukiri kwa kweli, mtu hukubali kwamba ametiwa hatiani bila kujisingizia wala kutaka kujifanya mwenye haki Huomba kana yule mtoza ushuru alivyoomba, na kusema, “Mungu, uniwie radhi mimi mwenye dhambi;” asitake hata kuinua macho yake mbinguni. Hao nao wanaokiri makosa yao na namna walivyotiwa hatiani, watapata msamaha, kwa kuwa Yesu atawaombea kwa ajili ya damu yake iliyomwagika kwao wenye kutubu.

	Katika Neno la Mungu twasoma habari juu ya wengine wenye kutubu kwa kweli, na kujishusha mioyo na kuziungama dhambi, wala hawakuwa na moyo wa kujisingizia ama kujifanya wenye haki. Fikiri jinsi alivyosema Paulo, asitake kamwe kujitetea makosa yake: “Niliwafunga wengi miongoni mwa watakatifu ndeni ya magereza, nikiisha kupewa amri na makuhani wakuu; na walipouawa nalitoa idhini yangu. Na mara nyingi katika masunagogi mengi nali waadhibu, nikawashurutisha kukufuru; nikawaonea hasira kama nina wazimu, nikawaudhi hata katika miji ya ugenini.” Matendo 26:10,11. Lakini hakuogopa kusema,“Yesu [17] Kristo alikuja ulimwenguni, awaokoe wenye dhambi; na mimi wa kwanza wao.” Alijiona kuwa ni mwonye dhambi zaidi ya wengine wote. 1 Tim. 1:15

	Yule mnyenyckevu mwenye kupondeka moyo na kutubu kwa kweli, yeye atafahamu kidogo upendo wa Mungu, na dhabih iliyofanywa Kalwari jinsi iliyyo na thamani kubwa sana. Tena jinsi mtoto atakavyoziungama makosa yake mbele ya baba yake anayempenda, hivyo ndivyo mwenye kutubu atakavyomletea Mungu dhambi zake zote; kama ilivyoandikwa, “Tukiziungama dhambi zetu, yu amini na wa haki atuondolee dhambi zetu, na kutusafisha udhalimu wote.” 1 Yoh.l:9.

	Ninaye Rafiki, naye alinipenda mbele;

Kwa kamba za pendo zake nimefungwa milele;

 Aukaza moyo wangu, nisitengane naye;

Mimi wake, Yeye wangu; ndimi naye milele.



Ninayo Rafiki ndiye aliyonifilia;

Alimwaga damu yake kwa watu wote pia;

Sina kitu mimi tena, nikiwa navyo tele;

Pia vyoto ni amana ndimi wake milele.



Ninaye Rafiki, naye yuna na moyo mwema;

Ni Mwalimu, Kiongozi, Mlinzi wa daima;

Ni nani wa kunitenga na Mpenzi wa mbolo ?

Kwake nimetia nanga, ndimi wake milele. [18] 





	Sura ya Tano—KUJITOA KUWA WA MUNGU

	Mungu ameahidi hivi: “Nanyi mtanitafuta, na kuona, mtakaponitafuta kwa moyo wenu wote.” Yer.29:13.

	Isipokuwa moyo mzima umetolewa kuwa wake Mungu, mtu hawezi kugeuzwa kuwa katika hali ya kufanana naye Mungu. Kwa hali yetu ya ubinadamu tumetengwa mbali na Mungu, Roho Mtakatifu ameeleza hali yetu kuwa ni hii: “wafu kwa sababu ya makosa yenu na dhambi zenu;” “kichwa chote kigonjwa, moyo wote umezimia;” “hamna uzima.” Waef.2:1 Isa.1:5,6. Mungu hutaka kutuponya na kutuweka huru. Kufanya hivyo ni kugeuza hali yetu kabisa, na kuifanya dhamiri yetu yote kuwa mpya; tena hayawezekani hayo ila sisi tukijitoa kabisa kuwa wake Mungu.

	Kupigana kule ambako mtu hupigana na nafsi yake mwenywe, ni vita kubwa kuliko zote. Kujitoa hivyo na kujisalimisha mkononi mwa Mungu, hakuwezekani bila kushindana moyoni; lakini isipokuwa mtu anajitoa na kujiweka chini ya mamlaka ya Mungu, hawezi kabisa kusafishwa moyo na kuwa katika hali ya utakatifu.

	Mungu hawashurutishi watu wamtii, bila kwanza kuwaonyesha sababu na maana yake, ili tupime kwa akili zetu jinsi ilivyo na kuchagua sisi wenyewe namna ya kufanya. “Njooni, tufanyane huja, asema Bwana.” Isa.1:18. Mungu halazimishi watu. Anataka tumtii na kumcha kwa hiari yetu wenyewe, si kwa lazima. Anataka tujitoe kwake sisi wenyewe, ili kwa Roho yake afanye kusudi lake mioyoni mwetu. Inekuwa juu yetu sisi kuchagua kwa hiari yetu ili tuondolewe katika utumwa wa dhambi, na kuwekwa huru kuwa wana wa Mungu.

	Na pia, tukijitoa kwa Mungu, hivyo imetupasa kuacha vyote vinavyotaka kututenga mbali na Mungu. Mwokozi asema, “Kila mmo ja wenu asiyeviacha vitu vyote alivyo navyo hawezi kuwa mwanafunzi wangu.” Luka 14:33. Hata jambo gani, liwalo lo lote, linalotuvuta macho toka kwa Mungu, lazima tuliache kabisa. Kupenda mali, kutaka fedha, ni kama minyororo inayofunga wengine kwa Shetani. Wengine hupenda sifa na heshina ya watu, na mambo na anasa ya dunia. Imekuwa ni lazima kuikatakata minyororo hiyo yote. Hatuwezi kumpenda Mungu kwa moyo nusu, na kwa nusu kuipenda dunia na mambo yake. Sisis si watoto wa Mungu ila tumekuwa wake kabisa. Kuna wengine wanaosema kwamba wanamtumikia Mungu, na huku hujitegemea nguvu yao wenyewe kwa kufuata sheria za Mungu na kujipatia sifa njema na wokovu. Hawawi wakiamshwa mioyoni na kufahamu upendo wake Kristo kama inavyopasa; bali hujaribu kufuata mambo ya kikristo wakidhani kwamba kwa njia hiyo wataweza kujipatia mahali mbinguni. Dini ya namna hiyo haifai kitu.

	Inapokuwa Kristo anakaa moyoni, roho inajaa upendo wake, hupenda kuongea naye, huambatana naye; hivyo pia mtu anajisahau nafsi yake kabisa na natanani yako yote. Wale ambao hubidishwa moyoni  [19] kwa ajili ya upendo wa Kristo jinsi alivyojitoa kabisa kwa ajili yao, hawafikiri kumtii Mungu kwa kadiri tu kutosha kukubaliwa na Mungu; bali hutaka kufika kile kipeo cha Kristo kwa kufuata matakwa yake yote na Mwokozi wao.

	Je, umeona kwamba kujitoa kwa Kristo ni kujinyima kupita kiasi Jiulize hivi, “Kristo amefanya nini kwa ajili yangu ?” Mwana wa Mungu alijitoa kabisa - maisha yake, kupendwa kwake, na kupata maumivu - apate kutukomboa. Na sisi je, wabaya wasiofaa kupendwa sana hivi, twawezaje kumkataza mioyoni mwetu ? Tangu mwanzo wa maisha yetu tumepata mibaraka yake. Tungewezaje kumwangalia Yule aliyeumizwa kwa ajili ya dhambi zetu, na huku kutokubali upendo wake na dhabihu yake ? Tukifikiri na kufahamu jinsi Yesu alivyojishusha kwa ajili yetu, sisi tungewezaje kunung unika kupata uzima kwa njia ya kushindana na kujinyima na kujishusha mioyo ?

	Kosa la wengi wanaojisifu mioyoni mwao ni kusema hivi: “Mbona imenipasa kutubu na kujishusha moyo ili ni jue kwa yakini kwamba nimekubaliwa na Mungu ?” Mtazame Kristo. Yeye alikuwa mahali pasipo dhambi kabisa, tena zaidi ya hayo, alikuwa Mfalme wa mbinguni; lakini kwa ajili ya binadamu alihesabiwa kuwa ni mwenyo dhambi. Alihesabika “pamoja na wakosao: ila dhambi za wengi akazichukua yeye, akawaombea wakosao.” Isa.53:12.

	Lakini sisi je, hata tuna jitoa kabisa kwa ajili ya Kristo, tume jitoa nini ? Moyo uliochafuka kwa dhambi, ili Yesu autengeneze na kuusafisha kwa damu yake, na kutuokoa kwa upendo wake kuu. Hata hivyo wanadamu huona kwamba ni vigumu kujitoa kwake kabisa. Kusema hivyo ni haya tupu.

	Mungu hataki tuache kitu cho chote ambacho kingkuwa na faida kwetu. Katika mambo yote, Mungu anataka tu ili tuwe na hali njema. Wote ambao hawa jamchagua Kristo bado, laiti wangefahamu ya kwamba mambo ya dunia wanayoyataka hayafai kitu yakilinganishwa na vitu vizuri ambavyo Kristo anataka kuwapa. Yule afuataye njia iliyokatazwa na Mungu, hawezi kabisa kupata furaha ya kweli. Njia ya kufanya dhambi ni njia ya taabu na uharibifu.

	Si vizuri kufikiri kwamba Mungu hupenda kuona watoto wake wakipata kuumizwa na kuona uchungu. Anataka ili watoto wake wapate furaha tu. Baba yetu aliye mbinguni anataka tuache kujaribu kujifurahisha na anasa za dunia, ambazo huleta maumivu na kulegea moyo kwa ajili ya kutopata raha na furaha jinsi inavyotazamiwa; na pia anasa zile zitatufungia mlango wa furaha wa mbinguni. Mwokozi hukubali watu jinsi walivyo, pamoja na mahitaji yao, upungufu wao, na udhaifu wao; tena pamoja na kuwasafisha moyo na kuwakomboa kwa damu yake, pia ataridhisha mioyo ya wote watakaomjia kwa mkata wa uzima. Matakwa yake ni haya; tufanye mambo hayo tu yatakayotuongoza katika njia ya kweli, ili tufikilie kipeo cha furaha kisichoweza kufikiliwa na wale wasiomtii Mungu. Na kama Kristo anakaa ndani, hivyo ndivyo moyo huwa na furaha ya kweli. [20] 

	Wengi wanauliza hivi: “Nawezaje kujitoa kwake Mungu ?” Kweli umetaka kujitoa kwake, lakini umekuwa dhaifu katika dhamiri yako, una mashaka moyoni, umefungwa na mazoezi na matendo ya dhambi. Huwezi kutimiza ahadi na maazimio yako. Huwezi kutawala fikara zako, nia yako, wala mapenzi yako. Tena kama unafikiria hayo yote, unashuka moyo na kudhani kwamba hutakubaliwa na Mungu; lakini usikate tamaa. Jambo kubwa la kufahamu ni hili: Mungu ametupa sisi uwezo wa kuchagua kwa hiari zetu jinsi tutakavyofanya. Wewe mwenyewe huwezi kugeuza moyo wako; huwezi kwa nguvu zako kumpa Mungu upendo wa moyo wako; lakini waweza kuchagua kama unataka kumtii Mungu na kufanya mapenzi yake. Mpe nia yako na dhamiri yako ili apate kuitawala; ndipo Mungu ataweza kufanya kazi yake moyoni mwako, ili kutaka kwako na kutenda kwako kupatane na kusudi lake njema. Hivyo utajiweka chini ya mamlaka yake Kristo; upendo wako utavutwa kwake, utapatana naye Kristo katika fikara zako.

	Kutaka mema na usafi ni vizuri; lakini kutaka tu haifai kitu. Wengi watapotea wakiwa wanatamani tu kuwa Wakristo, kwa kuwa wanakosa kujiweka chini ya mamlaka ya Mungu katika dhamiri zao; huchelewa kuchagua kabisa kwamba watakuwa Wakristo sasa.

	Ukitumia nia na dhamiri yako kwa njia ya kweli, hali ya maisha yako itageuka kabisa. Kama unajiweka chini ya mamlaka yake Kristo, unajiunga na uwezo wa kupita uwezo mwingine wo wote. Utakuwa na nguvu itokayo juu iwezayo kukuimarisha kabisa; tena kwa njia ya kujitoa na kujiweka chini ya mamlaka ya Mungu kila siku, utajaliwa kuishi maisha mapya, maisha ya kumwamini Mungu daima.

	Naendea msalaba, miye mnyonge na mpofu,

Yapitayo naacha, nipone msalabani.



Nakulilia sana: nalemewa na dhambi;

Pole Yesu asema: “Nitazifuta zote.”



Natoa vyote kwako, nafasi nazo nguvu,

Roho yangu na mwili viwe vyako milele.



Kwa damu yake sasa nimegeuka roho,

Nikaziacha tamaa, nimtafute Yesu tu.



Nakutumaini tu Ewe Mwana wa Mungu;

Nainamia kwako; niponye Mponya wangu.



Yesu yuaja tena! Nimepevuka kwake,

Kile chembo kamili; msifuni yeye Mponya. [21] 





	Sura ya Sita—KUMWAMINI MUNGU NA KUKUBALIWA NAYE

	Kwa jinsi dhamiri na roho yako vilivyohuishwa na Roho Mtakatifu, hivyo uanazidi kufahamu abaya wa dhambi, nguvu zake, na jinsi inavyoleta taabu; tera unazidi kuchukizwa nayo moyoni. Huona kwamba kwa ajili ya dhambi umepata kutengwa na Mungu, nawe umekuwa umefungwa na uovu. Huwezi kamwe kujisaidia mwenyewe. Nia yako si safi, tena moyo wako huwa najisi. Umefahamu kwamba maisha yako hujaa dhambi na mambo ya kujipendeza nafsi yako mwenyewe. Wataka sana kusamehewa makosa yako, upate kutakaswa na kuwekwa huru kutoka utumwa wa Shetani. Kupatana na Mungu, na kufanana naye, na kuwa salama moyoni, - waweza kufanya nini ili uwe katika hali hiyo ?

	Hali hii haiwezi kununuliwa kwa fedha, pia haipatikani kwa ajili ya akili wala elimu; tena huwezi kutumaini kuwa katika hali hiyo kwa juhudi zako mwenyewe. Bali utaipata bure mkononi mwa Mungu kama karama yake, “pasipo fedha na pasipo thamani.” Isa.55:1. Ni juu yako tu kuichukua. Mungu asema, “Dhambi zenu zikiwa kama bendera (nyekundu), zitakuwa nyeupe kama theluji; zikiwa nyekundu nyekundu mno, zitakuwa kama sufu.” Isa.1:18. “Nami nitawapa ninyi moyo mpya, roho mpya nitatia ndani yenu.” Ezek.36:26.

	Basi, umeziungama dhambi zako na kuziwekea mbali kwa moyo wako. Pia umeazimia kujitoa kuwa mtu wa Mungu. Sasa nenda kwako, na kumwomba ili akusafishe dhambi zako zote, akukupe moyo mpya. Ndipo usadiki kwamba amefanya hivyo kwa kuwa ndivyo alivyoahidi.Yesu alipokuwa hapa duniani, alitoa fundisho lile, kwamba imetulazimu kusadiki ya kuwa tumepata upaji wa Mungu aliotuahidi, ndivyo itakavyokuwa wetu. Yesu aliwaponya watu maradhini mwao walipomwamini uwezo wake. Aliwasaidia katika mambo waliyoweza kuyaona na macho ya kimwili, ili wapate kumtumainia juu ya mambo wasiyoweza kuyaona - yaani, wapate kusadiki uwezo wake katika kuwasamehe dhambi zao. Hivyo ndivyo alivyosema katika kumponya yule mgonjwa wa kupooza:“Ili mjue ya kuwa Mwana wa Adamu yuna mamlaka katika dunia kuondoa dhambi, (amwambia yule mgonjwa wa kupooza), Ondoka, ujitwike kitanda chako, ukaende nyumbani kwako.” Mattayo 9:6. Mtume Yohana pia, aliposema juu ya miujiza ya Kristo, alisema hivi, “Hizi zimeandikwa mpata kuamini kwamba Yesu ni Kristo, Mwana wa Mungu; na kwa kuamini mwe na uzima kwa jina lake.” Yoh.20:31.

	Hivyo tukisoma habari katika Biblia jinsi Yesu alivyoponya wagonjwa wa kimwili, twaweza kufundishwa na kufahamu namna ya kumsadiki kuwa kweli anaweza kuachilia na kuondoa dhambi. Tusome juu ya yule mgonjwa wa kupooza. Alikuwa hoi kwa ugonjwa tangu miaka thelathini na minane, asipoweza kwenda kwa miguu. Walakini Yesu alimwambia, “Ondoka, ujitwike kitanda chako, ukaende.” Yule mgonjwa angaliweza kusema, Bwana, kama utaniponya, nitafanya usemavy.” Lakini sivyo. Alikubali neno la Kristo, alisadiki [22] kwamba amepona, akajitahidi mara moja; alifanya jinsi Kristo alivyomwamuru, ndipo Mungu akamytolea nguvu zake, naye ngonjwa akapona mara, akawa mtu mzima.

	Hivyo ndivyo wewe u mwenye dhambi. Huwezi kulipia ukosefu wako, huwezi kugeuza moyo wako na kujitakasa mwenyewe kuwa safi. Lakini Mungu ameahidi kwamba atakufanyia hivyo katika Kristo. Unakubali hivyo. Na kwa jinsi unavyoziungama dhambi zako, na kujitoa kwa Mungu na kuazimia kumtumikia, ndivyo Mungu atakavyotekeleza ahadi yake, nawe utaachiliwa dhambi na kutakaswa; na utakuwa mtu mzima jinsi yule mgonjwa wa kupooza alivyowezeshwa na Kristo kwenda kwa miguu mara aliposadiki kwamba amepona. Ikiwa unaamini kama yule, ndivyo utakavyopata kupona kwa dhambi.

	Yesu asema, “Yo yote myaombayo mkisali, aminini ya kwamba mnayapokea, nayo yatakuwa yenu.” Marko 11:24. Lakini kuna masharti juu yetu ili ahadi hii itimizwe, - tuombe kama vile apendavyo Mungu. Tena ni mapenzi ya Mungu kuziondclea dhambi zetu na kututakasa, ili tuwe watoto wake na kuishi maisha yaliyo safi kwa uwezo wake Mungu. Kwa hiyo twaweza kumwomba Mungu mibaraka hii, na kuamini kwamba tumeipata, na kumshukuru Mungu kwa kuwa kweli tumeipata mibaraka yake. Ni jambo linalotuhusu, kwenda kwake Yesu na kutakaswa, na kuhesabiwa kuwa ni safi bila lawama, na pasipo kuaibishwa. “Sasa, basi, hapana hukumu juu yalo walio katika Kristo Yesu, wasioenenda kwa kufuata mambo ya mwili bali mambo ya Roho.” Warumi 8:1.

	Toka sasa mwili wako si wako mwenyewe; umenunuliwa na bei kubwa. “Hamkukombolewa kwa vitu viharibikavyo, kwa fedha au dhahabu,....bali kwa damu ya thamani, kama ya mwana kondoo asio na ila, na asio na waa, ya Kristo, aliyejuliwa tangu zamani.” 1 Petro 1:18-20. Kwa kumwamini Mungu tu, Roho Mtakatifu ameanzisha uzima upya moyoni mwako. Sasa umekuwa kama mtoto aliyezaliwa kwa kiroho kuwa katika watu wa nyumba ya Mungu, naye anakupenda namna apendavyo Mwana wake.

	Sasa kama umejitoa kuwa wa Yesu, usirudi nyuma tena kutoka mkononi mwake. Kila siku heri useme, “Mimi ndimi wako Kristo; nimejitoa kwake;” tena ukamwomba Roho yake akulinde kwa neema yake. Ulipata kuwa mtoto wa Mungu kwa njia ya kujitoa kwake na kumwamini; hivyo ndivyo utakavyofanya kila siku ili uishi katika Kristo. “Basi, kama mlivyompokea Kristo Yesu, Bwana, enendeni vivyo hivyo katika yeye.” Wakol.2:6.

	Wengine hufikiri kwamba ni lazima kuwa na wakati wa kujaribiwa na kumdhihirishia Mungu ya kuwa wameongoka kabla ya kuweza kupata mibaraka yake. Lakini sivyo. Waweza kupata mbaraka wa Mungu mara. Lazima wawe na Roho ya Kristo mioyoni mwao, kuwasaidia udhaifu wao katika kushindana na maovu. Yesu apenda ili twende kwake jinsi tulivyo, - wenye dhambi, wadhaifu, wasioweza kujiokoa wenyewe. Hata kama tumefanya mabaya ya namna [23] gani, tusiogope kufika kwake, Atatupokoa kwa moyo wa upendo, naye anakubali kututakasa makosa na unajisi wo wote.

	Wengi huanguka katika neno hili: hawaamini kwamba Yesu anawasamehe wao wenyewe hasa. Hawakubali ya kuwa jinsi Mungu asemavyo, ndivyo ilivyo. Ni haki ya watu wote wanaoyatimiza masharti ya Mungu, kujua kwa hakika kwamba kuna masamaha kwa kila dhambi. Ahadi za Mungu ni kwa kila mkosaji mwenye kutubu. Hata mwenye kufanya dhambi iwayo yote, hakuna asiyeweza kupata nguvu, na usafi na kuwa mwenye haki katika Kristo Yesu aliyekufa kwa ajili yetu. Huwaambia waishi, na wasife.

	Mungu hatutendei jinsi binadamu huwatendea wenzake. Yu mwenye rehema, upendo na huruma. Asema, “aache mwovu njia yake, na mtu mbaya mawazo yake; akamrudie BWANA, naye atawarehemu; na kwa Mungu wetu, kwani mkarimu kuachilia.” “Nimefuta, kama wingu zito, makosa yako, na, kama wingu, dhambi zako.” Isa.55:7; 44:22.

	“Kwani sikifurahii kifa chake afaye, anena Bwana Mungu: basi geukeni, mkaishi.” Ezek,18:32. Shetani yu tayari kila mara kutudanganya ya kwamba ahadi za Mungu si ya watu kama sisi.Lakini tusisikilize maneno yake, bali tuseme hivi moyoni: Yesu alikufa kwa ajili yangu, niwe na uzima, Anipenda mimi; ataka nisife. Baba yangu aliye mbinguni ni mwenye huruma; na hata nimemtendea vibaya, na ingawa nimepoteza mibaraka yake kwa siku zilizopita, kwa vile upendo anavyonipenda, nitaondoka na kwenda kwake Baba na kusema, “Baba, nimekosa juu ya mbingu, na mbelo yako; sistahili kuitwa mwana wako baada ya hayo: unifanye kuwa kama mmojawapo wa watumishi wako.” Mfano ule wa Mwana Mpotevu huonyesha namna Mungu anavyowapokea wanaokuja kwake: “Alipokuwa angali mbali, baba yake akamwona, akamhurumia, akapiga mbio, akamwangukia shingoni, akambusu sana.” Luka 15:18-20.

	Na hata mfano huu umepungukia kuonyesha sawa namna ya upendo na huruma wa Baba aliye mbinguni, kwa kuwa huruma wake haina kifani. Mungu asema, “Kupenda nimekupenda mapenzi ya milele; kwa hiyo na wema nimekuvutia.” Yer.31:3. Mwenye dhambi angali akawa mbali na Baba yake, yule Baba anamhurumia moyoni mwake na kumtaka sana. Na kila mpotevu asikiaye moyoni mwake kwamba anataka kumrudie Mungu, ameona hivyo kwa kuwa Roho Mtakatifu anamvuta kwa Baba ampendaye sana.

	Kama umeyajua ahadi njena za Mungu zilizoandikwa katika Biblia, wawezaje kuona mashaka moyoni ? Wawezaje kudhani kwamba Mungu angemzuia mwenye kumfikilia na kutubu ? Fikara kama hizi ziondolewe mbali kabisa! Katika kumdhania Baba yetu hivi, unajihatarisha moyo wako mwenyewe. Ni kweli kama Mungu huchukizwa na maovu, lakini hupenda mwanadamu mpotevu, hata akajitoa pamoja naye Kristo, ili aliye yote amwaminiye apate kuokoka na kurithi urithi wa milele katika ufalme wake utukufu. Angeweza kusema nini tena zaidi ya hayo aliyoyasema kwa kuonyesha jinsi [24] anavyotupenda sisi ? Asema, Aweza mwanamke kusahau mtoto wake anyonyaye, asomrehemu mwana wa tumbo lake ? hata waweza hawa kusahau, ila siwezi mimi kusahau wewe.” Isa.49:15.

	Inueni macho, ninyi mlio na mashaka na wenye kuogopa; Yesu ndiye Mwombezi wetu. Mshukuru Mungu kwa ajili ya Mwanawe Mpendwa, na kumwomba msaada wake ili isionekane kwamba kufa kwake Yesu kumekuwa bure kwako. Roho Mtakatifu anakuita hivi leo. Mtolee Yosu moyo wako mzima, upate mbaraka wake.

	Nawe ukisoma ahadi zake, kumbuka kwamba yote husemwa kwa upendo na huruma. “Katika yeye tuna ukombozi kwa damu yake, masamaha ya dhambi kwa wingi wa neema yake.” Waef.l:7. Ndiyo, usadiki tu ya kuwa Mungu ni msaidizi wako. Anataka kuwarudisha wanadamu katika hali yao ya kwanza, kwa jinsi alivyowaumba kwa mfano wake Mungu. Nawe ukimkaribia Mungu na kuziungama dhambi zako na kutubu, yeye pia atakukaribia kwa moyo wa rehema na masamaha.

	Nitwao hivi nilivyo,

Umemwaga damu yako,

Nawe ulivyoniita,

Bwana Yesu, sasa naja.



Hivi nilivyo; si langu

Kujiosha roho yangu;

Nisameho dhambi zangu,

Bwana Yesu, sasa naja.



Nawe hivi utanitwaa;

Nisisubutu kukawa,

Na wewe hutanikataa,

Bwana Yesu, sasa naja,



Hivi nilivyo; mapenzi

Yamenipa njia wazi;

Hali na mali sisazi,

Bwana Yesu, sasa naja. [25] 





	Sura ya Saba—DALILI YA KUWA WANAFUNZI WAKE KRISTO

	“Mtu akiwa ndani ya Kristo, ni kiumbe kipya; vya kale vimepita; kumbe; vyote vimekuwa vipya.” 2 Wakor.5:17.

	Pengine mtu hawezi kutaja siku wala mahali hasa alipoongoka kuwa mfuasi wa Kristo; lakini kukosa kufanya hivyo si kama kusema kwamba yule hakuongoka kweli. Kristo alimwambia Nikodemo, “Upepo huenda utakako, na sauti yake waisikia, lakini hujui unakotoka wala unakokwenda; kadhalika na kila mtu aliyezaliwa kwa Roho.” Yoh.3:8. Upepo hauwezi kuonekana, lakini twasikia na kuona matendo yake; na vilevile Roho ya Mungu ina julikana kwa namna ya matendo yake mioyoni mwa wanadamu. Uwezo wake, usioonekane na macho ya kibinadamu, huanzisha maisha mapya moyoni; humwumba mtu kuwa mpya kwa mfano wa Mungu. Ijapokuwa kazi ya Roho inatendeka kwa kimya, tena haionekani, matokeo yake yamekuwa waziwazi. Kama Roho Mtakatifu ametengeneza moyo kuwa mpya, jambo hilo litaonekana katika maisha yake aliyeongoka moyo. Ingawa sisi wenyewe hatuwezi kugeuza mioyo yetu, ama kujifanyiza nia zetu kupatana na Mungu; tena haifai kabisa kujitegemea wenyewe kwa matendo yetu yaliyo mema; walakini, kwa namna ya maisha yetu, itajulikana kama tunayo neema ya Mungu mioyoni mwetu. Itaonekana kwamba tabia zetu, desturi zetu, mazoezo yetu, na mambo yetu yote yamegeuka kuwa mbalimbali na yale ya zamani. Tabia na desturi za mtu fulani zinajulikana si kwa matendo mema au mabaya ya siku moja moja tu, ila kwa maelekezo ya matendo yake na maneno yake, na mazoezo yake ya sikuzote.

	Ni kweli ya kuwa kuna watu ambao mienendo yao ni mema machoni pa wenzao, bila kuongoka moyo kwa ajili ya Kristo. Kwa sababu ya kupenda kusifiwa na kuwa kama waongozi kati ya wengine, hivyo hujilinda ili waonekane kuwa ni wenye adabu. Kwa ajili ya kujistahi nafsi yao, huyaepuka matendo mabaya ya nje. Hata mwenye kuzoea kujifikiria nafsi yake mwenyewe na kujipendeza, pengine anafanya mema. Ikiwa ni hivyo, twawezaje kuyakinisha kama tumekuwa upande wa Kristo, au sivyo ?

	Ni nani anayeutawala moyo ? Fikara zetu juu ni ya nani ? Tunazoea kuzungumza juu ya nani ? Ni nani ambaye tunampenda zaidi na kumtumikia ? Ikiwa tu watu wa Kristo, fikara zetu ni juu yake. Tunajitoa kwake pamoja na vile tunavyo vyote. Twatake kufanana naye, kuwa na Roho yake mioyoni, kufanya mapenzi yake na kumpendeza kwa mambo yote.

	Wale wanaokuwa wapya katika Kristo Yesu, hao nao watazaa matunda yo Roho, yaani, “upendo, furaha, amani, uvumilivu, utu wema, fadhili, uaminifu, upole, kiasi.” Wagal.5:22,23. Hawatafuata tamaa zao za zaraani, bali watamwamini Mwana wa Mungu [26] na kufuata nyayo zake; tabia zake zitaonekana katika maisha yao, watatakaswa kuwa safi kama yeye alivyo mtakatifu. Mambo waliyochukizwa nayo zamani, sasa wanayapenda; na vile walivyopenda zamani, sasa huchukizwa navyo. Yule aliye fanya kiburi, sasa huwa mpole na mnyenyekevu. Mlevi huacha malevi yake, mwasherati na mzinzi huachana na matendo yao ya zamani, na kuwa watu safi. Mkristo hafuati anasa na mvao na mambo ya kidunia. Hataki kufanana na watu wa dunia kwa “kujipamba kwa nje,” “ila mtu wa moyoni asiyecnekana, katika jambo lisiloharibika; ni roho ya upole na utilivu iliyo ya thamani kuu mbele ya Mungu.” 1 Petro 3:3,4.

	Kutubu si ya kweli isipokuwa imeonekana dhahiri kwamba mtu buongoka moyo na kufanya yaliyo mema. Kwama mtu anarudisha amana yake, na kutoa tena aliyoitwaa kwa unyang anyi, kuziungama dhambi zake, kumpenda Mungu na wenziwe, yule aliye mwenye dhambi anaweza kutumaini kwamba “amepita toka mauti hata uzima.” Yoh, 5:24,

	Sisi wanadamu ambao tungali wabaya, tukimfikilia Kristo na kupata kusamehewa dhambi zetu, hali yetu inageuka kabisa. Upendo Auonekana moyoni. Twapata furaha katika kufanya yaliyo wajibu wetu sisi Wakristo; twapenda kujinyima kwa ajili yake Kristo. Zamani tulikuwa gizani, na sasa tuko katika nuru yake aliye “Jua ya haki,”

	Tabia za Kristo zitaonekana katika wafuasi wake. Yeye alijitoa kufanya mapenzi ya Mungu kwa kuwa alimpenda Mungu.Mungu ni upendo. Upendo wa kweli hutoka kwa Mungu; pia unapatikana katika moyo ule tu ambao Yesu huutawala. Haupatikani kamwe katika moyo usioongoka na kujitoa kuwa wa Mungu. “Sisi twapenda kwa maana yeye kwanza alitupenda sisi.” 1 Yoh.4:19. Upendo wa Mungu ukiwa humo mioyoni mwetu, maisha yetu yatakuwa safi, hata wengine katika jirani zetu watavutwa moyo na kutaka kutongeneza maisha yao kuwa safi, hasa kwa ajili ya mfano mwema wao walio Wakristo wema.

	Kuna makosa mawili ambayo watu wa Mungu hawana budi kuwa na kujihadhari nayo. Ya kwanza, kujitumainia matendo mema yao wenyewe ili wapatane na Mungu. Hakuna awezaye kujitakasa mwenyewo ila kwa njia ya kuamini neema na msaada wa Kristo.

	Kosa la pili lipasalo sisi kuwa na hadhari nalo ni kinyumo cha lile la kwanza, ndilo kufikiri kwamba hatuna haja kuzishika sheria za Mungu; wengine hufikiri ya kuwa kama tumewekwa haki kwa neema ya Kristo tu, basi hakuna inayotakiwa juu yetu ili tupate wokovu katika Kristo. Lakini sivyo kabisa.

	Angalia kwamba kumtii Mungu siyo kwa matendo ya nje yanayoonekana tu, bali kwa mambo ya moyo na upendo. Kumpenda Mungu ni asili ya kumtii. Iwapo upendo moyoni, tena mwanadamu ame- [27] kuwa mpya katika mfano wa Yule aliyemwumba, ndipo inatimizwa ahadi ya agano jipya ya Mungu jinsi inavyoandikwa, “Nitatia sheria zangu mioyoni mwao, na katika akili zao nitaziandika.” Waeb.10:16, Na sheria ikiwamo moyoni, itakuwa inaongoza katika mambo yote ya maisha ya mwanadamu. Kumtii Mungu kwa sababu ya kumpenda, hiyo ndiyo dalili ya kweli kama mtu fulani ni mfuasi wake. Imeandikwa hivi katika Biblia, “Huku ndiko kumpenda Mungu kuzishika amri zake.” “Yeye asemaye, Nimemjua, naye hazishiki amri zake, ni mwongo, na kweli haimo ndani yake.” 1 Yoh.5:3; 2:4. Hivyo twaona kwamba imetakiwa ili tumtii Mungu na kuzishika amri zake; lakini kwa kumwamini Kristo tu tutakavyoweza kumtii kwa njia ya kweli.

	Hatuwezi kustahili wokovu kwa ajili ya utii wetu; wokovu ni thawabu ya Mungu iliyopewa bure, nasi tunaipokea kwa kumwamini Mungu. Na kumtii Mungu hufuatana na kumwanini. “Mhajua ya kuwa yeye alidhihiri ili aziondoe dhambi zetu; na dhambi haimo ndani yake. Kila akaaye ndani yako hatendi dhambi; kila atendaye dhambi hakumwona, wala hakumtambua.” 1 Yoh.3:5,6. Hiyo ndiyo dalili ya kweli inayodhihirisha kama mwanadamu ni mfuasi wa Kristo. Kama tunakaa ndani ya Kristo, na upendo wa Mungu hukaa mioyoni nwetu, ndipo mawazo na matendo yetu yatapatana na mapenzi yake Mungu jinsi yanavyonenwa katika amri zake takatifu. “Wanangu, mtu asikudanganyeni; afanyaye haki yuna haki; kama yeye alivyo na haki.” 1 Yoh.3:7. Namna ya haki inayotakiwa na Mungu imeelezwa kwa kipimo cha sheria yake, jinsi inavyonenwa katika zile amri kumi zilizotolewa na Mungu katika mlima wa Sinai.

	Kusema ya kuwa tunamwamini Kristo, na huku kusema kwamba hatuna haja kumtii Mungu kwa mambo ya amri zake, hiyo si kuamini kwa kweli, bali ni kama kufanya kiburi tu, maana “mmeokolewa kwa neema, kwa njia ya imani.” Waef.2:8. Lakini “imani isipokuwa na matendo, imekufa nafsini mwake. Yak.2:17. Na Yesu, kabla ya kuja kwake duniani, alisema, “Kufanya mapenzi yako, Ee Mungu wangu, ndio furaha yangu; na sheria yako imo ndani ya moyo wangu.” Zab.40:8. Tena kabla ya kurudi kwake mbinguni alisema, “Mkizishika amri zangu, mtakaa katika pendo langu; kama mimi nilivyozishika amri za Baba yangu, na kukaa katika pendo lake.” Yoh.l5:10. Tena katika Maandiko imeandikwa hivi: “Na hivi twajua ya kuwa tumemjua, ikiwa tunashika amri zake.... Hivi twajua ya kuwa tumo ndani yake. Yeye asemaye ya kuwa anakaa ndani yake, imempasa kuenenda mwenyewe vilevile kama yeye alivyoenenda.” “Maana Kristo naye aliteswa kwa ajili yenu, akiwaacheni mfano,mfuate nyayo zake.” 1 Yoh.2:3-6; 1 Petro 2:21.

	Sharti ya kupata uzima wa milele limekuwa moja tangu zamani,jinsi lilivyokuwa katika bustani ya Aden kabla Adamu na Hawa hawakuanguka na kufanya dhambi,ndilo hili, kumtii Mungu kwa ukamilifu katika mambo yote ya amri zake, kuwa na haki mkamilifu katika Kristo. Sisi peke yetu hatuna haki kabisa, ila  [28] kwa Kristo tu. Yesu alikaa hapa duniani, akajaribiwa kama sisi. Akaishi maisha yaliyo mkamilifu pasipo dhambi. Akafa kwa ajili yetu; akajitoa badala yetu; alikubali kuzichukua dhambi zetu ili sisi tupate kuwekwa haki kwake. Kama unajitoa kwake, na kumkubali kuwa ni Mwokozi wako, ijapokuwa umekuwa mwenye dhambi kabisa, utahesabiwa kuwa ni haki katika Kristo. Sifa njema ya Kristo itahesabiwa kuwa ni yako, nawe utakuwa katika hali ya kukubaliwa na Mungu kana kwamba hukufanya dhambi hasa.

	Zaidi ya hayo, Kristo huigeuza hali ya moyo jinsi ulivyo. Hukaa ndani ya moyo wako kwa njia ya kuamini, Nawe umepaswa kuendelea kumwamini Kristo na kumtolea nia yako sikuzote ili upate kumshiriki Kristo daima; na kwa kadiri unavyoendelea kufanya hivyo, ndivyo atakavyotenda kazi ndani yako, ili kutaka kwako na kutenda kwako vipatane na kusudi lake jema. Ndipo utaweza kusema, “Uhai nilio nao sasa katika mwili, ninao katika imani ya Mwana wa Mungu aliyenipenda akajitoa nafsi yake kwa ajili yangu.” Wagal.2:20 Ndivyo Kristo alivyowaambia wanafunzi wake, “Kwa kuwa si ninyi msemao, bali Roho ya Baba yenu asemaye ndani yenu.” Mattayo 10:20. Na kama Kristo atenda ndani yako, utakuwa na nia sawa na nia iliyokuwamo ndani ya Kristo, na kutenda matendo kama vile alivyotenda yeye - matendo yaliyo ya haki, na kumtii Mungu.

	Tukisema juu ya imani, lazima tufahamu ya kwamba kuna tofauti kati ya kusadiki tu ya kuwa Mungu yu hai, na kumwamini kabisa katika moyo. Hata Shetani na malaika wabaya kuamini kama Mungu yuko; huamini uwezo wake, na meneno yake jinsi yalivyo ya kweli: ni mambo wasiyoweza kukana. Biblia inasema, “Mashetani nao waamini na kutetemeka.” Yak.2:19; lakini hiyo siyo imani ya kweli. Mwaminifu wa kweli hujitoa kabisa kuwa wa Mungu na kufanya mapenzi yake. Kwa imani ya kweli moyo unatengenezwa kuwa upya kwa mfano wa Mungu. Moyo na nia ya mwili, iliyo katika hali ya zamani, haitli sheria ya Mungu wala haiwezi; bali yule aliyeongoka moyo, sasa hupata furaha katika amri zake, na kusema, “Nimeipendaje sheria yako! Ndio fikara yangu mchana kuchwa.” Zab.1l9:97. Na hivyo wema uagizwao na torati unatimizwa ndani yetu, tusioenenda“kwa kufuata mambo ya mwili, bali mambo ya roho.” Warumi 8:4,1.

	Kuna wengine ambao wamejua upendo wa Kristo na jinsi anavyowasamehe dhambi zao, nao wataka sana kuwa watoto wa Mungu; walakini waona ya kwamba sifa yao si kamili, na maisha yao si sawa. Hawo wamekaribia kuona shaka kama kweli mioyo yao imefanywa ipya na Roho Mtakatifu. Na wote wa kama hao nawaambia hivi, Msife moyo ninyi, wala kurudi nyume. Mara kwa mara tutalazimishwa kumwendea Yesu tukihuzunika kwa ajili ya makosa yetu; lakini haifai kushushwa moyo. Ingawa tumesliindwa na adui, Mungu hatatuacha na kututupia mbali. Sivyo; mtume Yohana aliandika, “Na ijapo mtu akatenda dhambi, tuna Mwombezi kwa Baba Yesu Kristo mwenye haki.” 1 Yoh.2:l. Tena tusisahau maneno yake [29] Kristo,“Baba mwenyewe awapenda ninyi.” Yoh.16:37. Mungu anataka kukurudisha kwake mwenyewe, na kuona mfano wake ndani yako jinsi Yeye alivyo safi na takatifu. Endelea kuomba kwa moyo wa bidii zaidi; na kumwamini Mungu kabisa. Na kwa jinsi tunavyopungua kujitogemea uwezo wotu wenyewe, tuzidi kutegemea na kutumainia uwezo wa Mwokozi wetu na kumsifu.

	Na kwa vile unavyozidi kumkaribia Yesu, hivyo utazidi kujion mwenyewe kuwa ni mwenye makosa zaidi; kwa kuwa macho ya kiroho yatazidi kuwa safi ya kufahamu namna ya ukosefu na upungufu wako, kwa vile unavyomtazama YESU na kujilinganisha naye jinsi alivyo mkamilifu.

	Mtu asiyefahamu hali yake jinsi alivyo mbaya na mwenye dhambi, yule hawezi kumponda Yesu sana moyoni mwake; bali yule ambaye amaongoka moyo lava neoma ya Kristo, yeye atamheshimu Kristo kwa ajili ya sifa yake njema. Lakini isipokuwa tumefahamu hali yotu katika dhambi, tunabainisha ya kwamba hatujaona bado uzuri na ubora wake Kristo.

	Kwa jinsi tunavyopungua kujiona bora wenyewe, hivyo tutakavyozidi kumheshimu Mwokozi wotu kwa wema na utakatifu wake. Mtu anapofahamu udhaifu wake na kumtaka Kristo, Kristo naye atamsaidia na kumjulisha uwezo wake. Na kwa vilo tunavyozidi kuona ubora na sifa yako Kristo, ndivyo tutazidi kuwa katika mfano wake.

	Yosu kwetu ni Rafiki, hwambiwa haja pia;

Tukiomba kwa Babaye, maombi asikia;

Lakini twajikosesha, twajitweka vibaya;

Kwamba tulimwomba Mungu, dua angesikia.



Una dhiki na maonjo ? Una mashaka pia ?

Haifai kufa moyo, dua atasikia.

Hakuna mwingine Mwema, wa kutuhurmia;

Atujua tu dhaifu; maombi asikia.



Je, hunayo hata nguvu, huwezi kwendelea,

Ujapodharauliwa, ujaporushwa pia.

Watu wagekudharau, wapendao dunia, 

Hukwambata mikononi, dua atasikia.



Bwana Yesu unitazame sasa,

Unifanye niwe dhabihu hayi;

Na jitoa kwako, na moyo, vyote;

Unioshe sasa niwe mweupe. [30] 





	Sura ya Nane—KUKUA KATIKA KRISTO NA KUWA WATU WAKAMILIFU WAKE

	Kule kuongoka moyo ambako kunatufanya tupate kuwa watoto wa Mungu, kumenenwa katika Biblia kama ni kuzaliwa. Pengine tena kumelinganishwa na kuota kwa mbegu njema zilizopandwa na mlimaji. Vivyo hivyo wale ambao wameongoka moyo na kuanza kumfuata Kristo ni kama “watoto wachanga,” (1 Pet.2:2), tena lazima wakue hata wawe kama watu wazima katika Kristo Yesu. Kadiri zinavyotakiwa mbegu’ njema kwa mimea mizuri, basi pia imewapasa watu wawe na mbegu njema moyoni ili watoe matunda mema ya kiroho. Isaya asema juu yao, “Wapate kuitwa miti ya haki, miche ya BWANA, atukuzwe.”Isa.61:3.

	Akili zote na ustadi wote wa binadamu haviwezi kamwe kuhuisha kitu cho chote ulimwenguni. Hata wanyama wala mimea, yote hupata kuhuishwa na Mungu tu. Hivyo wanadamu hawapati kuzaliwa mara ya pili na kupata uzima mpya wa kiroho ila katika uzima utokao kwa Mungu. Mtu asipozaliwa mara ya pili, hawezi kushiriki uzima ule ambao hutolewa na Kristo.

	Na jinsi ilivyo katika kupata uzima, ndivyo ilivyo katika kuendelea kukua. Mimea haipati maua na matunda yake ila kwa uwezo wa Mungu tu. Yeye ndiye anayeziotesha na kukuza mbegu,“kwanza jani, tena suke, kisha ngano mpevu katika suke.” Marko 4:28. Mimea haikui kwa kuhangaika na kujitahidi yenyewe, ila kwa kuvipokea vile inavyopewa na Mungu kwa kuendesha uzima wako. Hivyo pia mtoto hawezi kuongeza urefu wake kwa kujitahidi mwenyewe. Na wewe pia, kwa kujishugulisha na kuhangaika kwako, huwezi kuendelea kukua katika mambo ya kiroho. Mmea wala mtoto hupata kukua wakipokea vile vinavyowoza kusaidia na kuendesha uzima wao, - hewa, jua na chakula. Na kwa kadiri vitu vile vikuwavyo kwa kuendesha uzima wa sasa, ndivyo akuwavyo Kristo kwa walo waaminifu wake. Yeye ndiye “nuru ya milelo” kwao, “ndiyo jua na ngao.” Atakuwa kama umande kwa Israel.” “Atashuka kama mvua juu ya majani yaliyokatwa.” Yeye ndiye maji ya uzima, “mkate wa Mungu. . .ushukao kutoka mbinguni na kuupa ulimwengu uzima.” Isa.60:19; Zab;84:11; Hosea 14:5; Zab.72:6; Yoh.4:14; 6:35,33.

	Yesu mwenyewe hufundisha mambo haya haya anaposema, “Kaeni ndani yangu, na mimi ndani yenu. Kama vile tawi lisivyoweza kuzaa peke yake, lisipokaa ndani ya mzabibu, kadhalika na ninyi, msipokaa ndani yangu.....Maana pasipo mimi hamwezi kufanya neno.” Yoh.15:4,5. Tawi lazima lifungamane na mti wenyewe ili lipate kukua na kuzaa matunda; basi, pia imekulazimu kumtegema Kristo ili upate kuishi maisha safi. Pasipo yeye huna uzima kabisa. Peke yako huwezi kuyakinga majaribio, wala kukua kwa namna ya kiroho kuwa mtu mwenye usafi. Unapokaa ndani yake utasitawi. Kana unaishi kwake, huwezi kunyauka wala kutozaa matunda. Bali utakuwa kama mti uliopandwa mtoni penye naji.

	Wengi hudhani kwamba ni wajibu wao kufanya sehemu ya kazi ile [31] wenyewe. Wamemtumainia Kristo kwa kusamehewa dhambi, lakini sasa waona kwamba ni heri wajitahidi wenyewe ili waishi maisha yaliyo sawa. Kujitahidi hivyo hakutafaulu kamwe, Yesu asema, “Pasipo mimi hamwezi kufanya neno.” Tena ni kwa njia ya kushiriki naye na kuongea naye, kwa kukaa ndani yake kila siku, saa zote, tunapata kukua kwa namna ya kiroho. Yeye si mwanzo tu wa imani yetu, ila mwisho wake pia; yaani, imetupasa kumtumainia Kristo tangu mwanzo mpaka mwisho. Imetupasa ili Kristo akae nasi si kwa siku zile tuanzapo kumjua na siku za mwisho wa maisha yotu, ilakini kwa mwenendo wetu wote katika maisha yotu yote. Daudi alisema, “Nimemweka BWANA sikuzoto mbele yangu: kwa sababu yuko mkono wangu wa kuume, sitatikitika.” Zab.16:8.

	Pengine unauliza,“Naweza je kukaa ndani yako Kristo ?” Kama vile ulivyompokea moyoni mara ya kwanza. “Kama nlivyompokea Kristo Yesu, Bwana, enondeni vivyo hivyo katika yoyo.” “Mwenye haki ataishi kwa imani.” Wakol.2:6; Waeb.10:38. Ulijitoa kwa Mungu kuwa mtu wake kabisa, kumtii na kumtumikia, tena ulimtumaini Kristo kama Mwokozi wako. Wewe mwenyewe hukuweza kujiondolea dhambi zako na kugeuza moyo wako; lakini ulipokuwa umejitoa kuwa wa Mungu, ndipo ukasadiki kama Mungu ndiye aliyekutendea haya yote kwa ajili ya Kristo. Kwa njia ya kumwamini Kristo, ulikuwa wake; tena kwa kumwamini hivyo utazidi kukua nayo - kwa kujitoa na kupokea.Lazima ujitoe kwake kabisa, - moyo wako, nia yako, na utumishi wako; jitoe kwake na kuzishika amri zake na matakwa yake yote.Hivyo pia imekupasa kuvipokea vyote vinavyotoka kwa Kristo, ili akuwezesho kumtii sawasawa; ukubali Kristo mwenye mibaraka yote akae moyoni mwako, awe uwezo wako, na haki yako, na nsaidizi wako dum daina.

	Jitoe kwake Mungu kila asubuhi, kabla hujafanya kitu cho chote. Omba hivi: “Bwana wangu, unichukue, niwe wako kamili. Nia yangu na maazimio yangu yote nayaweka mbele yako. Unitumio leo, niwe mtumishi wako. Ukae nami ili kazi yangu yote itendeke kwa uwezo wako.” Hili ni jambo lipasalo kwa kila asubuhi, kujitoa kuwa wa Mungu kwa siku ile. Makusudi yako yote na niradi yako yote uweke nbele yake ili kuyafanya au kutoyafanya kwa jinsi atakavyckuonyesha. Hivyo ndivyo maisha yako yatakavyokuwa mkononi mwa Mungu kila siku, na maisha yako yatazidi kuwa kwa mfano wake Kristo.

	Kukaa ndani ya Kristo ni kukaa raha mustareho moyoni, na kutuliwa roho. Matumaini yako si juu yako mwenyewe, ila kwa Kristo. Udhaifu wako unefungamana na nguvu zake, ujinga wako na kutojua kwako hufungamana na akili zake, uhafifu wako na uwezo wake. Hivyo haifai kujiangalia nafsi na kujiwazia sana; yapasa kumwangalia Kristo tu, na kufikiri sana juu ya upondo wake na sifa yako jinsi ilivyo njoma na tinilifu. Jinsi Kristo alivyojinyima, na udhilifu wake jinsi alivyoaibiwa, jinsi olivyo safi na mtakatifu, upondo wake usio na kifani, - hayo ndiyo mambo yafaayo kufikiriwa moyoni. Kwa njia ya kumpenda, kumfuatisha kwa nejina ya matendo [32] yako na tabia zake, kumtegomea na kumtumalnia kabisa, utapata kugeuka kuwa katika rnfano wako.

	Yesu asema, “Kaeni ndani yangu.” Maneno haya yatufikirisha juu ya kukaa mustarehe na imara, na kuwa na matumaini. Asema tena, “Njooni kwangu, nami nitwapumzisha.” Mattayo 11:28,29. Mtunga Zaburi alisema hivi: Umnyamalie BWANA, ukamngoje.;,Zab.37:7. Na Isaya pia butuambia, “Kwa kunyanaza na kutumaini zitakuwa nguvu zenu.” Isa,30:15. Kustarehe huku hakupatikani kwa kukaa bure katika hali ya kutofanya kazi; kwa kuwa katika maneno yale ya Mwokozi wetu, ahadi ya kupata raha imeungamana na wito wa kufanya kazi. “Jitieni nira yangu,...nanyi mtapata raha.” Mattayo 11:29 Yule anayemtegemea Kristo zaidi na kukaa raha kwake moyoni, ndiye atakayekuwa mtu wa moyo na juhudi kwa kumtunikia Mungu.

	Kama mtu anajifikiria nafsi na kujipendeza nwenyewe tu, roho yake hugeukia na kutoka kwa Kristo ambaye ni uwezo na uzima wake. Kwa hivyo Shetani huwa anafanya bidii kuvuta watu na kuwapotosha, ili kuwazuia wasimshiriki Kristo. Anasa za dunia, fadhaa na mashaka, ana huzuni, nakosa ya wengine, nakosa na upungufu wako mwenyewe - Shetani hutumia hayo yote kwa kupotosha fikara za watu. Tujiangalie tusidanganywe na hila zake. Wengi watako kufanya yapasayo na kuishi maisha safi machoni pa Mungu, mara nyingi huvutwa kwa Shetani katika kufikiri sana juu ya nakosa yao na udhaifu wao mpaka wame jitenga mbali na Kristo. Tusifikiri nafsi zotu sana, na kuhangaika na mashaka moyoni kama tutaokoka au sivyo. Mambo kama hayo hugeuza moyo kutoka kwa Kristo aliye asili ya nguvu zetu. Weka roho yako nkononi nwa Mungu kana amana, na kumtumainia. Mazungumzo yako na fikara zako ziwe juu ya Yesu. Uswe na shaka wala hofu moyoni, Sena kana alivyosema mtume Paulo, “Ni hai; wala si mimi tena, bali Kristo yu hai ndani yangu; na uhai nilio nao sasa katika nwili, ninao katika inani ya Mwana wa Mungu aliyeniponda akajitoa nafsi yako kwa ajili yangu.” Wagal.2:20 Ukae na kustarehe kwa Mungu, ukasadiki kwamba aweza kukilinda kilo ulichokiweka anana kwake. Kana unajiweka nkononi mwake, atakuwezesha kushinda, na zaidi ya kushinda, kwa yeye aliyekupenda.

	Kristo alipoutwaa mwili wa kibinadamu, alijifungia mioyo ya wanadamu kwake kwa upondo wake, na kufungamana huku hakukuweza kuharibika ila kwa hiari ya mwanadamu nwonyewe. Shetani hufanya bidii sikuzote kuvuta roho zetu na kutushawishi ili tujitenge mbali nayo Kristo. Kwa hivyo imetupasa kujilinda, na kuomba kwa bidii ili tusishawishwe na jambo lo lote na kuchagua kutawaliwa na Shetani. Tumkazie Kristo macho yetu, yeye awozaye kutulinda. Tukintazama Yesu, tutakuwa salama; wala hekuna awezaye kutupokonya katika mkono wake. ‘Tukimwangalia Yesu na utukufu wake daima, “tunabadilishwa na kufananishwa na mfano huo huo, toka utukufu hata utukufu, kama vile kwa utukufu utokao kwa Bwana aliyo Roho.” 2 Wakor.3:18.

	Hivyo ndivyo wanafunzi wake wa zamani walivyopata kufanana [33] naye. Walikuwa naye wakafundishwa kwake. Wakamwangalia, kama watumishi wanavyomwangalia bwana wao, wapate kujua yaliyo wajibu Wao. Walikuwa wanadamu wenye “tabia moja na sisi.” Yakobo 5:17. Wakawa wakishindana na maovu sawa na sisi. Iliwapasa kusaidiwa kama sisi, wapate kuishi maisha yaliyo safi na matakatifu.

	Na hata Yohana, mwanafunzi mpendwa wa Yesu, aliyefanana naye zaidi ya wengine, hakuwa na sifa njema kwa desturi. Alikuwa mtu wa kujitokeza mbele na kutaka makuu. Naye alipozidi kufahamu namna ya sifa ya Yesu jinsi ilivyo bora, alizidi kuona upungufu wake mwenyewe na kushushwa moyo. Siku kwa siku moyo wake ukazidi kuvutwa kwake Yosu Kristo, na kujisahau nafsi yake mwenyewe. Moyo wake ulitengenezwa kuwa mpya kwa Roho Mtakatifu, na hata tabia zake hasa ziligeuka kufanana naye Kristo. Hivyo ndivyo itakavyokuwa kwa kila ashirikianaye na Yesu. Kristo akaapo ndani ya moyo, na kuutawala, ndipo yule mwanadamu hugouzwa tabia zake hasa, na fikara zake na matamani yake yakuwa juu ya Mungu na mambo ya mbinguni.

	Siku ya kupaa mbinguni, Yosu aliwaambia wanafunzi wake, “Tazama, mimi nipo pamoja nanyi sikuzote , hata mwisho wa dunia.” Mattayo 28:20. Akapaa mbinguni na umbo wa binadamu. Walijua ya kwamba alikwenda kuwaandalia makao, na kurudi tena baadaye, kuwapeleka kwako alipo.

	Walipokutana walikumbuka ahadi yake. jinsi alivyosema, “Mkimwomba Baba neno kwa jina langu atawapeni. Mpaka leo hamkuomba nono kwa jina langu; ombuni, na mtapata, furaha yenu iwe timilifu.” Yoh.16:23,24. Pia walitumaini ya kwamba “Kristo ndiye aliyekufa, naan, na zaidi ya haya, amefufuka, naye yuko mkono wa kuume wa Mungu, tena ndiye anayetuonbea.” Warumi 8:34. Na siku ya Pontekote wakapata kujazwa Roho Mtakatifu, yule Mfariji ambaye Kristo alisema juu yake, “Naye atakaa ndani yenu.” Alisema pia, “Yawafaa ninyi niondoke; kwa maana nisipoondoka, Mfariji hatakuja kwenu; bali nikionda zangu, nitampeleka kwenu.” Yoh.l4:17; 16:7. Tangu siku hiyo, kwa njia ya Roho Mtakatifu, Kristo amokuwa anaweza kukaa mioyoni nwa watu wako sikuzote. Sasa waweza kumshiriki Kristo zaidi kuliko walivyomshiriki siku zile alipokuwa nao katika umbo wa binadamu. Upondo na uwezo wa Kristo vikaonekana kwao, hata wengine walipotambua hivyo, “watastaa jabu, wakawatambua ya kwamba walikuwa pamoja na Yesu.” Matendo 4:13.

	Kwa kadiri Kristo alivyowasaidia wanafunzi wake wa zamani, ndivyo atakavyo kuwasaidia watu wake wa sasa; kwa kuwa katika kuomba kwako alisema, “Wala si hao tu ninaowaombea, bali na wao watakaoniamini kwa sababu ya neno lao.” Yoh. 17:20.

	Yesu alituombea sisi, ili tuwo katika umoja ndani yake, kama yeye na Baba yake walivyo katika umoja. Huo ni umoja wa namna gani! Mwokozi alisema juu yake mwenyewe, “Mwana hawezi kutenda neno kwa nafsi yake, ila lile amwonalo Baba analitonda;” [34] akasema tena, “Baba akaaye ndani yangu huzifanya kazi zake.” Yoh.5:19; 14:10. Ikiwa Kristo anakaa mioyoni mwetu, atatenda kazi yake ndani yetu, ili kutaka kwetu na kutonda kwetu kupatana na kusudi lake jema. Wafil.2:13. Tutafanya kama alivyofanya yeye; tutakuwa na nia ndani yetu iliyokuwamo ndani yake; hivyo kwa kumpenda na kukaa ndani yake, tutakua “mpaka tumfikie yeye katika yote, aliye kichwa, ndiyo Kristo.” Waof.4:15.

	Furaha gani na ushiriki

Nikintegomea Yesu tu!

Baraka gani, tona amani,

Nikimtegemoa Yosu tu!



Togemea,

Salama bila hatari;

Tegemea,

Togomoa Bwana Yosu tu.



Nitaiwoza njia nyombamba,

Nikimtogomea Yosu tu;

Njia tazidi kuwa rahisi,

Nikimtegemea Yesu tu.



Sina sababu ya kuogopa,

Nikimtegemea Yesu tu;

Atakuwa karibu daima,

Nikimtegemea Yesu tu. [35] 





	Sura ya Tisa—KAZI NA MAISHA, JINSI VINAVYOHUSIANA

	Mungu ndiye asili ya uzima na mwanga na furaha kwa ulimwengu wote. Mibaraka inatoka kwake kwa viumbe vyake vyote. Na mahali po pote ukiwapo uzima wa Mungu mioyoni mwa wanadamu, itakuwa kama mi to ya maji ya uzima ulo, kuwatokea na kuwasaidia na kuwabariki wengine. Ilikuwa furaha ya Mwokozi wetu kuwainua na kuwakomboa wanadamu wapotevu. Kwa hiyo hakuyahesabu maisha yake kuwa ni kitu cha thamni kwake, lakini “kwa ajili ya furaha iliyowekwa mbele yake aliuvumilia msalaba na kuidharau aibu.” Waeb.12:2. Hivyo pia malaika hushugulika katika kazi ya kufurahisha wengine. Hiyo ndiyo furaha yao. Kazi ile ambayo wengine hudhani ni kazi ya namna ya kuwavunjia heshina na cheo, yaani kuwahudumia na kuwasaidia walio wa chini yao na wenye hali mbaya, ndiyo kazi wenayoifanya malaika wakaao mahali pasipo dhambi kabisa. Ile nia ya Kristo ya kutojipendeza nafsi yake, bali kufikiria na kusaidia wengine, ndiyo nia inayoenea kote mbinguni, tena ni asili ya furaha yao wa mbinguni. Hiyo ndiyo nia watakayokuwa nayo wafuasi wa Kristo, na namna ya kazi watakayoifanya.

	Upendo wa Kristo ukiwamo moyoni, hauwezi kufunikika, bali utatambulika kwao wote tunaokutana nao. Kumpenda Yesu kutabainishwa katika kutamani kutenda kama alivyotenda yeye, kwa kusaidia na kubariki walimwengu wengine. Tutakuwa na moyo wa upendo, na huruma, na kushiriki katika hali ya wemgine wote walio viumbe wa Baba yetu aliye mbinguni.

	Mwokozi alipokuwa hapa duniani, hakukaa raha mustarehe na kujipendeza mwenyewe; bali alifanya bidii kuwaokoa wanadamu wapotevu. Tangu kuzaliwa kwake mpaka kusulubiwa kwake Kalwari, alifuata njia ya kujinyima. Alisema ya kwamba Mwana wa Adamu hakuja “kuhudumiwa, bali kuhudumu, na kutoa roho yake kuwa dia ya wengi.” Mattayo 20:28. Hilo ndilo kusudi kuu la maisha yake, kufanya mapenzi ya Mungu na kumaliza kazi yako. Hakufikiri kamwe juu ya kujipendeza nafsi yake mwenyewe.

	Vivyo hivyo wale wanaomshiriki Kristo watakuwa tayari kujinyima ili wengine wapate kujua jinsi Yesu alivyokufa kwa ajili yao, nao pia washirikiane naye. Hiyo ndiyo roho inayoonekana kwa yule anayeongoka kweli. Mara anapomjua Kristo, husikia moyoni kwamba ameshurutishwa kuwajulisha wengine kuwa Yesu ni rafiki mwema wake. Ikiwa tumesikia wema wa Bwana wetu, basi, tuwaonyeshe wenzetu, ili wao pia wavutwe kwake Yesu, na kumjua “Mwana Kondoo wa Mungu, aichukuayo dhambi ya ulimwengu.”Yoh.1:29.

	Tukijitahidi hivyo kusaidia wengine tutabarikiwa sisi pia. Mungu alikusudia hivi alipotupa sisi sehemu ya kazi ya kuokoa watu. Kuwa watenda kazi pamoja na Mungu ni heshima iliyo kuu na furaha iliyo kubwa zaidi ya yote wanayoweza wanadamu kupewa na Mungu. [36] 

	Mungu angaliweza kuwapa malaika kazi ya kuwahubiria wanadamu Injili. Lakini kwa upendo wake alichagua sisi tuwe watenda kazi pamoja naye, pamoja na Kristo na malaika, ili tushiriki mibaraka, furaha, na kuchangamshwa roho kwa jinsi inavyopatikana katika hudumu hii. Tena kila tendo la kujinyima kwa kuwasaidia wengine, humzidiehia moyo wa ukarimu yule mwenye kujinyima, naye hszidi kuputana na kushirikiana na Mwokozi; “maana mmejua neema ya Bwana wetu Yesu Kristo, jinsi alivyokuwa maskini kwa ajili yetu, alipokuwa tajiri, ili ninyi mpate kuwa matajiri kwa umaskini wake.” 2 Wakor.8:9. Tena kwa kadiri tunavyotimiza kusudi la Mungu juu yetu, ndivyo tutakavyopata furaha na baraka katika maisha yetu.

	Kama utafanya kazi kama Kristo alivyokusudia wafuasi wake wafanye, na kuwavuta Watu kwake, utaona haja ya kuzidi kumjua Mungu moyoni mwako, na kuzidisha maarifa katika mambo ya Mungu, nawe utaona “njaa na kiu ya haki.” Utaendelea kumwomba Mungu, tena kuamini kwako kutazidi kuthibitika. Kama unapata kujaribiwa utashurutishwa kusoma Neno la Mungu na kumwomba zaidi. Hivyo utazidi kumjua Kristo, na kupata neema yako na kuwa mwaminifu wake katika maisha yake; hasa utazidi kufanana na Kristo, tena utapata raha na furaha zaidi moyoni mwako.

	Wale wanaojaribu kuwa Wakristo na kupata mibaraka yake bila kumfanyia Kristo kazi yo yote, hufanana na watu wanaotaka kupata chakula na kukaa bure bila kufanya kazi. Mtu anayekataa kuvinyosha viungo vyake kwa kutenda kazi, atapotewa na nguvu ile aliyo hayo. Vivyo hivyo Mkristo anayekataa kuutumia uwezo ule aliopewa na Mungu, hukosa kukua na kuwa kama mtu mzima katika Kristo, hata na yeye pia atapotewa na uwezo wa kiroho aliokuwa nao zamani.

	Mungu ameweka kanisa la Kristo kuwa kama wakili wake kwa kuwaokoa watu. Kazi yake ni kueneza Injili duniani kote. Sharti hiyo imekuwa juu ya Wakristo wote. Kama tumejua upendo wa Kristo, basi tunawiwa deni na wote wasiomjua Kristo. Mungu ametupa sisi nuru, si kwa kujisaidia sisi wenyewe tu, ila pia umulikie wale wengine wasiomjua.

	Wafuasi wa Kristo wangaliamka na kufanya wajibu wao, kungalikuwako watu elfu wa kuhubiri Injili mahali palipo mhubiri mmoja tu sasa. Na hata wale wasioweza kuwa watenda kazi ya Mungu wenyewe, wangesaidia kazi kwa fedha zao na maombi yao. Tena kazi ya kueneza Injili na kuwajulisha watu kuwa Kristo ndiye Msokozi wao, ingeendelea na kufanywa kwa moyo wa bidii sana.

	Si lazima twende katika nchi ngeni za makafiri, kumfanyi. Kristo kazi, ikiwa wajibu wetu uko huko kwetu. Twaweza kumtumikia Kristo nyumbani mwetu, kanisani kwetu, kwa wenzetu, majirani zetu, hata na wale tunaokutana nao katika kazi yetu.

	Katika maisha yake hapa duniani, Yesu alipitisha miaka [37] mingi katika kufanya kazi ya useramala pamoja na babake mjini Nazareti. Tona alimwamini Mungu katika kufanya kazi ile kama alivyokuwa alipowaponya wagonjwa na kutembea juu ya maji ya Galilaya. Hivyo na sisi pia, hata ikiwa tumehesabiwa kuwa ni watu duni na kufanya kazi iliyo chini, twaweza kutembea na Yesu na kumtumikia.

	Mtume Paulo asema, “Kila mtu...na akae katika hali hiyo hiyo aliyoitwa.” 1 Wakor.7:24. Mfanyi biashara anaweza kufanya kazi yake kwa namna awezavyo kumtukuza Mungu kwa ajili ya uaminifu wake. Ikiwa yu mfuasi wa kweli wa Kristo, dini yake itaonekana katika mambo yake yote, anye atawadhihirishia watu namna ya roho ya Kristo. Mwashi, au mfanyi kazi yo yote, inampasa kuwa mwenye bidii tena mwaminifu katika kazi yake, na hivyo atakuwa mjumbe mwaminifu wa Kristo. Kila mtu anayejiita kwa jina la Kristo inampasa kutenda kazi kwa namna iliyo sawa, ili wengine wapata kuyaona matendo yake mema, wakamtukuze Mungu aliye Muumba tena Mwokozi wetu.

	Wengi hujisingizia wasitumio akili zao katika kufanya kazi ya Kristo, kwa sababu wengine wana akili iliyo bora zaidi. Watu wengi hudhani kwamba wale tu wenye akili nyingi ndio ambao wametakiwa kujitoa na akili zao katika kumtumikia Mungu. Pia wengi hudhani kwamba ni baadhi tu ya watu, yaani wanaopondelewa zaidi na kuwa katika hali nzuri, ambao hupewa akili na talanta, na wengine wametengwa mbali, hao hao hawapati kuitwa kushiriki kazi ya Mungu na neena yake. Lakini haikuelezwa hivyo katika mfano uliotolewa na Kristo. Bwana wa nyumba alipowaita watumishi wake, alimpa kila mmoja kazi yake.

	Kwa moyo wa kupenda, twaweza kuifanya hata kazi iliyo chini kabisa na kuifanya “kama kwa Bwana,” Wakol.3:23, Upendo wa Mungu ukiwano moyoni, utaonekana katika maisha.

	Usingojee jambo lililo kuu wala kutumaini kupata akili nyingi kabla ya kumtumikia Mungu. Tona usifikiri juu ya wengine jinsi watakavyokudhania. Kama maisha yako na matendo yako ya sikuzote huushuhudia wema wako na uaminifu wako, na kuwasadikisha wengine kwamba unataka kuwatendea yaliyo mema, kazi yako haitapotea bure. Hata na wafuasi wa Yesu wanaohesabiwa kuwa ni watu duni, wanaweza kusaidia wengine na kuwaletea baraka. Kama wanaendelea kufanya kwa uaminifu kazi ile wanayopewa na Mungu, maisha yao hayatakuwa bure. Watazidi kufanana na Kristo mioyoni mwao; huwa wafanyi kazi pamoja na Mungu katika maisha ya sasa, na vivyo hivyo wanatayarishwa kumhudunia Mungu mbinguni na kupata furaha kuu katika uzima ujao.

	Karibu na Wewe, Mungu wangu; Karibu zaidi, Bwana wangu.

Siku zote niwe karibu na Wewe, Karibu zaidi Mungu wangu.

Na nyumbani mwa juu, Baba yangu, Nikifufuliwa kaburini,

Kwa furaha niwe pamoja na Wewe, Karibu zaidi Mungu wangu. [38] 





	Sura ya Kumi—KUMJUA MUNGU

	Kwa njia nyingi Mungu anajaribu kutujulisha tabia zake, tupate kumjua na kushirikiana naye. Viumbe vya ulimwengu vyatuonyesha wema na upendo wake milele. Moyo unaofunuliwa utaona upendo na utukufu wa Mungu jinsi unavyconekana katika matendo yake na katika kazi za mikono yake. Tukiona na kufikiri juu ya miti na maua, mazao ya mashamba, mawingu, mvua, mito, nyota na uzuri wote wa mbingu, hatuna budi kuvutwa moyoni kumjua yeye aliyeviumba vyote.

	Mwokozi wetu alitoa mafundisho mengi juu ya viumbe vya ulimwengu. Akasema juu ya miti, maua, ndege, vilima, maziwa ya maji, na vitu vya mbinguni, pamoja na mambo yanayowatukia watu katika maisha yao sikuzote; na watu walipoviona vitu vile na mambo hayo mara kwa mara iliwalazimu kukumbuka mafundisho yake.

	Tukifunua roho zetu na kusikiliza sauti ya Mungu katika viumbe vyaake, tutapata kufundishwa namna ya kumtii na kutawakali kwa Mungu. Viumbe vyote, tangu nyota zinazofuata njia zao mbinguni, hata na vidudu vidogo, vyote hufuata mapenzi ya Mungu. Tena Mungu huangalia kila kitu alichokiumba. Huzitegemeza nyota katika mahali pakubwa mbinguni, na hata ndege wadogo wa anga huangaliwa naye. Wanadamu wakiondoka asubuhi kwenda kazini, na wakati waombapo, wakati wanapokwenda kulala usiku; tajiri katika jumba lake, hata na maskini katika kibanda chake, Baba yetu aliye mbinguni huwaangalia wote kwa huruma na upendo. Mtu akitoka machozi ama akiwa na furaha, Mungu huona yote.

	Kama tungesadiki hivyo kabisa, mahangaiko yote yasiyofaa yangeondolewa mioyoni mwetu: kwa sababu mambo yote, makubwa hata madogo, yangekuwa tunayaacha mkononi mwa Mungu; nasi tungeona raha mioyoni mwetu.

	Na kama unapendezewa macho kwa kuona uzuri wa dunia hii, fikiri juu ya ulimwengu mpya ujao, ambao huko uharibifu wa dhambi na mauti hautaonekana kamwe. Tena ukumbuke kwamba fahari na utukufu vyake havina kifani. Imeandikwa, “Mambo ambayo jicho halikuyaona wala sikio halikuyasikia, wala hayakuingia katika moyo wa kibinadamu, mambo ambayo Mungu aliwaandalia wampendao.” 1 Wakor.2:9. Hakuna awezaye kufurahiwa na kutambua uzuri wa viumbe vya ulimwengu kama yeye aonaye kuwa vyote hutoa habari jinsi Mungu anavyowapenda wanadamu.

	Mungu huseme nasi katika matendo yake, pia katika maongozi yake, tena katika mvuto wa Roho yake mioyoni mwetu. Katika mambo yanayotukia kwetu, na katika hali yetu, twaweza kupata mafundisho yake, ikiwa mioyo yetu imekuwa wazi kuyatambua [39] mafundisho yake Mungu. Mtunga Zaburi alisema, “Nchi imejaa wema wa Bwana.” “Mwenye hokima atayaangalia haya, nao watazijua rehema za Bwana.” Zaburi 33:5; 107:43.

	Mungu husema nasi tena katika Neno lake. Hapo imefunuliwa dhahiri sana namna ya sifa yako na tabia zake, jinsi anavyowatendea wanadamu, na kazi yake kubwa katika kuwakomboa wanadamu. Hapo zimesimuliwa habari za wazee wakuu na manabii na wengine wa zamani waliokuwa watu wa Mungu. Hao nao wakawa watu wenye “tabia moja na sisi.” Yakobo 5:17. Twasoma juu yao jinsi walivycshindana na mambo ya kulegeza moyo kana sisi tunavyolazimishwa kushindana; walijaribiwa na kuvutwa na mabaya kana sisi tunavyopata kuvutwa; hata hivyo walijitia noyo tena, wakashinda kwa uwezo na neena ya Mungu; na sisi pia tukijua hivyo imetupasa kujitia noyo na kuendelea kujitahidi katika kuyanyosha maisha yetu ili yawe na haki machoni pa Mungu. Kama tunaona namna ya kazi wale watu wa zamani waliyofanya kwa neena na msaada wa Mungu, na jinsi walivyobarikiwa na kupata furaha katika kufanya kazi ile, sisi pia twatamani kufanana nao kwa namna ya sifa yao, na kuendelea pamoja na Mungu kama wao.

	Maandiko Matakatifu hutoa habari za Kristo, jinsi alivyosema,“na hayo ndiyo yanayonishuhudia,” Yoh.5:39. Biblia nzima hutoa habari za Kristo. Tangu habari za mwanzo juu ya kuumba kwa ulimwengu - kwa kuwa “pasipo yeye hakikufanyika cho chote kilichofanyika”, Yoh.1:3 - mpaka ahadi ya mwisho,“Angalieni, nakuja upesi”, Uf.22:12, twasoma juu ya matendo yake tena twasikiliza sauti yake. Kama unataka kumjua yule aliye Mwokozi, heri wufanye bidii katika kuyachunguza maneno ya Biblia, yaani Maandiko Matakatifu.

	Ujaze moyo mzima maneno ya Mungu. Hayo ndiyo maji ya. uzima, na mkate wa uzima utokao juu. Yesu alisema,“Msipoila nyama yako Mwana wa Adamu na kuinywa damu yake, hamna uzima ndani yenu.” Akazidi kueleza maana yake hivi:“Maneno ninayowaambieni ni roho, tena ni uzima.” Yoh.5:53,63. Kadiri miili yetu inavyokuwa mizima na kupata afya njema kwa ajili ya vile tulavyo na tunywavyo, basi vivyo hali yetu ya kiroho itazidi kuwa njema na kuongezeka nguvu kwa vile tunavyofikiri na kuwaza mambo ya kiroho.

	Jambo la ukombozi wetu katika Kristo ndilo jambo ambalo malaika wanatamani kulichungulia; tena litakuwa jambo kuu katika kuelimisha wateule wa Mungu katika ufalme wake hata milele. Je, si jambo lifaalo kufikiriwa hata na sisi katika zamani hizi ? Imetupasa kufikiri sana juu ya rehema na upendo wa Yesu, na jinsi alivyojitoa maisha yake kwa ajili yotu. Imetupasaa kuchunguza sifa na tabia za Mwokozi wetu. Ni wajibu wetu kufikiria kazi yake katika kuwaokoa watu wake katika dhambi zao. Na tunapowaza mambo matakatifu, imani yetu na upendo wetu vitaongezeka kwake, tena kwa hiyo maombi yetu yatazidi kukubaliwa [40] na Mungu. Tutazidi kumtegemoa na kumtunainla Kristo na uwezo wake “kuwaokoa kabisa wao wa jao kwa Mungu kwa yeye.” Waeb.7:25.

	Na tunapofikiri juu ya Mwokozi jinsi alivyo mkamilifu mwenye sifa bora, tutatamani kugeuka moyo kuwa wapya na kufanana naye hasa katika usafi wake, Tena tukizidi kumfikiri Kristo, tutazidi kumshuhudia kwa wengine.

	Biblia haikuandikwa kwa wenye elimu nyingi tu; bali ilikusudiwa kuwa ya watu wote, hata na akina sisi. Mafundisho makubwa na wokofu yamekuwa dhahiri kabisa, na mtu ye yote aweza kuyafahamu; hakuna awezaye kukosa njia ya haki ila yeye afuataye nia yake mwenyewe badala ya kufuata mapenzi ya Mungu.

	Tusikubali neno lo lote la binadamu juu ya mafundisho ya Eiblia, bali tujifunze wenyewe maneno ya Mungu na kuyachunguza hata tumefahamu maana yako. Tukifanya bidii katika kujifunza mambo ye Biblia, tukilinganisha sehemu fulani ya Biblia na sehemu nyingine, na mambo ya kiroho na mambo ya kiroho, tutaona kuwa akili zetu zinaongezeka.

	Hakuna njia nyingine ya kuzidisha akili zaidi ila ya ku-jifunza na kuyachunguza maneno ya Biblia. Mafundisho yake yaweza kuadilisha fikara na kuzidisha akili kwa namna isiyowezekana kwa kusoma kitabu kingine cho chote.

	Kama wanadamu wange jifunza na kulichunguza Neno la Mungu kama inavyostahili, wangekuwa na maarifa mengi na sifa bora, na kuimarishwa moyoni.

	Lakini hakuna faida katika kusoma Biblia ovyo ovyo kwa haraka. Kwa namna hiyo tungeweza kuisoma Biblia nzima bila kutambua uzuri wake wala kufaliamu maana yake, hasa maana ya siri ya ndani. Yafaa kuisoma sehemu moja na kuichunguza sana mpaka maana yake imekuwa dhahiri, na kuona jinsi inavyohusiana na mpango wa Mungu kwa kuwaokoa wanadamu; kufanya hivyo kwa kila sehemu ya Biblia kutakuwa faida sana kuliko kusoma tu sura nyingi bila kusudi la kujifunza hakika yake. Biblia yako iwe karibu nawe kila mara. Kila upatapo nafasi, isome; jifunza mafungu yake kwa moyo. Hata wakati utembeapo, waweza kulisoma fungu fulani na kulifikiri maana yake, na kulitia moyoni.

	Hatuwezi kupata kuelimishwa bila kujitahidi na kukaza moyo kwa kujizoeza kusoma pamoja na kuomba. Kuna sehemu nyingi za Biblia ambazo maana yake imekuwa dhahiri kabisa; lakini kuna sehemu nyingine tena ambazo maana yake si rahisi kufahamiwa mara moja. Yapasa kulinganisha sehemu moja na sehemu nyingine, na kuzifikiri na kuzichungua sana pamoja na kuomba. Tusifungue kabisa Biblia na kuyasoma maneno yake bila kuomba. Kabla ya kuifungua Biblia heri tusali ili tupate mwangaza wa Roho Mtakatifu, ndipo tutaupata. Nathanael alipomwondea Yesu, Mwokozi alisema,“Tazama, [41] huyu ni Mwisraeli kweli kweli, hamna hila ndani yake.” Nathanael akamwambia, “Umepataje kunijua ?” Yesu akamjibu, “Kabla Filipo hajakuit, ulipokUwa chini ya mtini, nalikuona.” Yoh.l:47,48. Tena Yesu ataonana nasi katika mahali pa siri pa sale, ikiwa tutamwomba ili tupste kueliraishwa na kujua yaliyo ya kweli. Malaika watokao mbinguni watawasaidia wale watakao kuongozwa na Mungu.

	Roho Mtakatifu humtukuza na kumsifu Mwokozi. Kazi yake ni kutuonyesha Kristo, na hali yako jinsi ilivyo yenyu haki na usafi, na kutudhihirisha habari za wokofu tupatao kwake. Yesu alisema, “Atatwaa katika iliyo yangu, atawapasheni habari.” Yohana 16:14. Roho ya kweli ndiye mwalimu wa pekoe awezaye kutujulisha barabara yaliyo kweli ya Mungu. Ni dhahiri kama Mungu huona wanadamu kuwa wa thamani kubwa, kwa kuwa alimkubali Mwanawe afe kwa ajili yetu, tena ameweka Roho yake Mtakatifu kuwa mwalimu na kiongozi wa wanadamu daima.

	Nataka nimjue Yesu,

Na nizidi kumfahamu;

Nijue pondo lake, na

Wokofu wako kamili.



Nataka nione Yesu,

Na nizidi kusikia

Anenapo kitabuni,

Kujidhihirisha kwangu.



Nataka nifahamu, na

Nizidi kupambanua

Mapenzi yake, nifanyo

Yale yonayompendeza.



Nataka nikae naye,

Kwa mazungumzo zaidi,

Nizidi kuwaonyashe

Wengine wokofu wake. [42] 





	Sura ya Kumi na Moja—KUOMBA NI FARADHI YETU

	Mungu hutumia njia nyingi kwa kusema nasi, yaani kwa viumbe vyake kwa kuwafunulia wanadamu mambo yajayo, kwa maongozi yake, na kwa mvuto wa Roho yako Mtakatifu. Lakini hata njia hizi zote hazitoshi; hata na sisi pia imetupasa kumtolea Mungu yote yaliyomo mioyoni mwetu. Imetulazimu kuongea na Baba yetu aliye mbinguni, ili tupate uzima na nguvu za kiroho. Na kama twataka kuongea na Mungu, sharti tuwe na mambo ya kumwambia, hasa juu ya maisha yetu.

	Katika kuomba tunamfunulia Mungu mioyo yetu na kuongea naye kama tunavyoongea na rafiki wa kweli. Si lazima kufanya hivyo ili kumjulisha Mungu hali yetu ilivyo, bali kuongea naye kunatuwezesha kumpokea Mungu mioyoni mwetu. Sala hazimlazimishi Mungu kushuka kwetu, bali ni sisi ndio tunaoinuliwa mpaka kufika kwake.

	Yesu alipokuwa hapa duniani, aliwafundisha wanafunzi wake kusali. Aliwaagiza waweke mbele ya Mungu upungufu wao na mahitaji yao ya kila siku, na kumtupia mashaka yao na mahangaiko yao yote, Tena alivyowaahidia wanafunzi wake kwamba maombi yao yatakubaliwa, basi ahadi ile imekuwa yetu pia; yaani, anatuahidi nasi kuwa sala zetu zitakubaliwa.

	Yesu mwenyewr, alipokaa na wanadamu, aliomba kwa kawaida. Mwokozi wetu alijishirikisha mahitaji yetu na udhaifu wetu; kwa hivi akawa mhitaji na mwombaji, akimwomba Baba yake apate nguvu za kufanya kazi yake na kuyashinda majaribu yatakayompata. Yeye ndiye mfano wetu katika mambo yote. Ni ndugu yotu ashirikiye udhaifu wetu,“alijaribiwa sawa sawa na sisi katika mambo yote;” lakini kwa sababu alikuwa safi bila dhambi, akayaepuka maovu nafsini mwake, Katika hali yake ya kibinadamu, kuomba kulikuwa ni faradhi yake iliyomhusu, nayo tena akapata faraja na furaha katika kuongea na Baba yake. Na ikiwa Mwokozi wetu, nayo Mwana wa Mungu, aliona amehitaji kuomba, basi sisi, tulio wanadamu dhaifu wenye dhambi, tunahitaji zaidi sana kufanya bidii katika kuomba kwa kawaida. Baba yetu aliyo mbinguni huwa anangoja kutubariki. Mungu yu tayari kusikiliza maombi ya kweli ya kila mtoto wake, walakini sisi hatuna moyo sana wa kumwambia Mungu haja yetu.

	Giza la Shetani huzungusha wale wasiofanya bidii katika kuomba. Adui yao, Shetani, huwashawishi kufanya maovu, nao kwa sababu ya kuacha kuomba hawana nguvu kushindana naye, Mbona watu wa Mungu hutupa mbali faradhi yao ya kuomba, ijapokuwa kuomba ni kama ufunguo nikononi mwa waaminifu wa Mungu kuwafungulia msaada wote na mibaraka yote ya Mungu isiyo na kiasi. Pasipo  [43] kuomba siku zote na kukesha kwa uangalifu, tunajitia katika hatari ya kuwa walegevu wa mambo ya kiroho na kupotewa na njia iliyo haki.

	Kuna masharti mengine juu yetu ambayo ni wajibu wetu, ili tuweze kutumaini ya kuwa Mungu atatusikia na kutujibu mommbi yetu. Sharti moja ni hili; lazima tufahamu jinsi tunavyohitaji msaada wake. Ameahidi, “Nitamimina maji juu yake mwcnye kiu, na mito juu ya pakavu.” Isa.44:5. Wale wenye njaa na kiu ya haki, wamtakao Mungu sana, watashiba. Lakini baraka za Mungu haziwezi kupatikana ila kwanza moyo uwe umefunguliwa na Roho Mtakatifu kuingia. Bwana wetu hujua haja zetu, lakini imetupasa kutambua haja zetu sisi wenyewe na kumwomba Mungu mambo hayo. Asema, “Oubeni na mtapewa.” Mattayo 7:7. Tena “Yeye asiyemwachilia Mwana wake yey, bali alimtoa kwa ajili yetu sisi sote, atakosaje kutukarimia na vitu vyote pamoja naye Warumi 8:32.

	Tukiwa tunaangalia maovu moyoni na kuyashikilia, Mungu hawezi kutusikia maombi yetu; lakini mwenye kutubia kosa lake, maombi yake yanakubaliwa mara moja. Hatuwezi sisi kujistahilisha machoni pa Mungu kwa matendo mema yetu; ustahilifu wake Yesu ndio utakaotuokoa sisi, na damu yake ndiyo itakayotutakasa; hata hivyo kuna masharti juu yotu pia ili tukubaliwe na Mungu.

	Sharti jingine juu yetu ni kuwa na imani. “Pasipo imani haiwezekani kumpendeza (Mungu): kwa maana mtu ampendezaye Mungu lazima aamini kwamba yuko, na kwamba huwapa thawabu wale wamtafutao.” Waeb.l1:6. Yesu aliwaambia wanafunzi wake, “Yo yote myaombayo mkisali, aminini ya kwamba mnayapokea, nayo yatakuwa yenu.” Marko 11:24. Jo, twayasadiki maneno yake ?

	Kama tunakosa kupata mambo yale yale tuliyoyaomba, kwa wakati ule ule tuombao, hata hivyo tukubali ya kwamba Mungu hutusikia, tena atatujibu maombi yetu. Kwa ajili ya upungufu wetu, pengine twamwuliza Mungu mambo yasiyotufaa, naye Baba yetu wa mbinguni hutujibu maobi na kutupa sisi mambo yale yanayokuwa bora kwetu, - ambayo sisi wenyewe tungeyataka kama tungeweza kuona mambo yote jinsi yalivyo kama Mungu aonavyo. Hata kama inaonekana kwamba maombi yetu hayajibiwi, tutazidi kuendelea kutumaini ahadi yake; kwa kuwa bila shaka atatujibu baadaye, nasi tutapata mbaraka ule ule unaotupasa. Lakini kusema ya kwamba Mungu hana budi kutujibu maombi tu tunaycomba na kutupa sisi yale yale tunayoyataka, - ni kama kujidai bila haki na kumfanyie Mungu kiburi. Mungu ni mwenye busara asiyeweza kufanya kosa, tena yu mwema; kwa hivyo hawanyini waaminifu wake jambo joma lo lote. Heri tutegenee ahadi yake ya kweli, “Ombeni na mtapewa.”

	Tunapomwendea Mungu na kumwomba msamaha na mbaraka wake, imetupasa kuwa na moyo wa upondo na kusameho wengine, Twaweza je kuomba hivi,“Utusamehe makosa yetu, kama sisi tunavycwasamehe  [44] waliotukosa,” na sisi katika roho zotu tungali hatukubali kuwasameho wengine. Tukitumaini kujibiwa naonbi yotu, sharti tuwe na roho ya kuwasamehe wengine kana vile sisi tunavyotaraji kusamehewa.

	Kudumu katika kuomba ni sharti jingine juu ya kujibiwa maombi. Kana tunataka kuongeza imani na kuwa watu wazima katika Kristo, imetupasa kuomba siku zote; “katika kusali, mkidumu;” “dumuni sana katika kuomba, mkikesha katika kuomba huku na shukrani.” Warumi 12:12; Wake 1.4:2. Petro awausia Wakristo, “Mwe na akili, mkakeshe katika sala.” 1 Petro 4:7. Mtume Paulo awaagiza hivi, “Katika kila neno kwa kusali na kuomba pamoja na kushukuru, haja zenu zijulike kwa Mungu.” Wafil.4:6. Na Yuda pia asema,“Ninyi, wapenzi, mkijijenga juu ya imani yenu iliyo takatifu, na kuomba katika Roho Mtakatifu, jilindeni katika upendo wa Mungu.” Yuda 20,21. Katika kudumu kuomba, roho zetu hufungamana kuwa moja na Mungu, ili tupate uzima utokao kwake; na maisha yetu huwa safi machoni pake.

	Sharti tufanye bidii katika kuomba; tusikubali kitu cho chote kutuzuia kuomba. Shika kila nafasi ya kwenda mahali ambapo watu huzoea kuomba. Wale watakao kushirikiana na Mungu kweli, wataonekana kila mara kwenye mkutanc wa kusali; watakuwa waaminifu katika kufanya iliyo wajibu wao, pia watakaza mioyo yao kupata msaada wote wa Mungu unaowahusu.

	Sharti tuombe pamoja na watu wa nyumbani; na zaidi ya yote tusiwe wavivu katika kuomba faraghani peke yetu, maana kufanya hivyo ndio asili ya uzima wa roho. Kusali hadharani mwa watu peke yake hakutoshi. Yatupasa kumfunulia Mungu mioyo yetu katika faragha, ambapo maombi yetu yatasikiwa na Mungu bila shaka; maana hapo tuna nafasi kumwonyesha mambo yetu yote. Katika sala ya upweke roho zetu hupata nguvu ya kustahimili katika kushindana na Shetani. Mungu ndiye nguvu zotu.

	Omba faraghani; tena katika kufanya kazi yako, umwinulie Mungu moyo wake. Hivyo ndivyo Enoku alivyopata kuendelea pamoja na Mungu. Shetani. hawezi kamwe kumshinda yule ambaye moyo wake humtegemea Mungu hivi.

	Hakuna wakati wala mahali pasipofaa kumwomba Mungu. Hakuna kinachoweza kutuzuia tusimwinulie mioyo yotu katika kuseli. Kati ya watu njiani, hata katika kufanya kazi yetu, twaweza kumwemba Mungu msaada wake ma uongczi wake, kama alivyofanya Nehemia alipomtolea mfalme Artashashta haja yake. Heri tumkaribishe Yesu aje akae mioyoni mwetu daima. Wale ambao mioyo yao i wazi kwa kupata msaada na mbaraka wa Mungu, hao wamo ulimwenguni kweli, lakini si watu wa ulimwengu sababu hawayapandi kuyafuata mambo na anasa za dunia. Hao nao hupatana na mambo ya mbinguni na kushirikiana na Mungu. [45] 

	Mwonyeshe Mungu mahitaji yako, furaha zako, uzito wako, mashaka yako na hofu zako. Huwezi kumwudhi Mungu wala kumchosha. Yeye ambaye huhesabu nywele za kichwa chako, hawezi kutojali mahitaji ya watoto wake. “Biwana ni mwenye rehema nyingi, mwenye huruma.” Yak.5:11. Moyo wake wa upendo huingiwa na huruma kwa ajili ya huzuni na uzito wetu. Mwambie mambo yote yanayofadhaisha moyo. Hakuna msiba uwezao kumpata hata mtoto wake aliye mdogo, wala jambo linalimhangaisha au kumfurahisha, pia hakuna maombi yatokayo moyoni mwa mmo jawapo wa watu wake, ila Baba yetu aliye mbinguni huyacnna yote na kusikia mara mmoja. Huyaangalia na kuyajali mambo yote yanayohusika na watu wake. “Huwaponya waliopondeka mayo, huziganga jeraha zao.” Zab. 147:3. Mungu humfikiria na kumwangalia kila mtu kana kwamba hakuna mtu mwingine wa kumshugulikia ila yeye tu ambaye Mwana wake Mpendwa alikufa kwa ajili yake.

	Yesu alisema, “Mtaomba kwa jina langu wala siwaambii ya kwamba mimi nitawaomboa Baba: kwa maana Baba. mwenyewe awapenda ninyi.” Yoh.16:26,27. “Mini niliyewachagua ninyi,...ili lo lote mmwombalo Baba kwa jina langu, awapeni.” Yoh.15:16. Na kuomba kwa jina la. Yesu, maana yake siyo kulitaja tu jina lake katika mwanzo na mwisho wa sala. Maana yako ni hivi: katika kuomba kwetu tuwe na nia na roho ndani yetu iliyokuwaao ndani ya Yesu na kuziamini ahadi zake, kutagemea neoma yako, na kutenda matondo ya nanna yako,

	Maisha yetu lazima kufanana na maisha yake Kristo, kwa kuomba na kufanya kazi pia. Yeye aombaye tu kila mara bila kufanya kazi yo yote, hatimaye maombi yake yatakuwa. yasiyo maana. Wa1e wasiomtumikia, Yesu aliyewatumikia wao sana, hawana mambo yafaayo kuombwa, wala hawana sababu ya kusali. Watu kama hao hujifikiria nafsi zao wenyewe tu. Hawawezi kuwaombea wengine na kufikiri mahitaji yao, wala kuendesha ufalme wa Kristo na kupata nguvu kumtendea kazi yake ya Injili.

	Tunaona upungufu kama tunakosa kushirikiana na wengine kwa kujiimarisha mioyo yetu wenyewe kwa wenyewe katika kumtumikia Mungu. Katika kushirikiana na kuongea kwetu sisi Wakristo twapata upungufu mkubwa sana kwa ajili ya kutokuwa na huruma sisi kwa sisi kama inavyotupasa. Katika kuandamana na watu na kufanya urafiki wa kweli nao, na kujua mambo yap, tunapata kuwahurumia wengine katika haja zao na misiba yao; pia ni njia ya kusitawi kiroho na kupata nguvu sisi wenyewe kwa kumtunikia Mungu.

	Kama Wakristo wangekuwa wanashirikiana sawa sawa, na kuongea juu ya upendo wa Mungu na manbo yanyayohusika na ukombozi, mioyo yao wenyewe ingeburudika pia wangewaburudisha wengine mioyo yao. Kana tungezidi kumfikiri Yesu na kuongea juu yake, na kutofikiri sana nafsi zetu, Yesu angezidi kuwapo pamoja nasi. [46] 

	Kama tungemwaza Mungu kila mara kama vile Mungu anavyotuonyesha uangalifu wake kwetu, angekuwa katika fikara zetu milole. Twazoea kuongea juu ya mambo ya dunia hii kwa kuwa tunahusika nayo na kupendezwa nayo. Twaongea juu ya rafiki zetu sababu twawapenda. Mambo yotu, furaha zetu, huzuni zetu, zatuhusu sote, sisi na rafiki zetu pia. Lakini imekuwa wajibu wetu kumpenda Mungu zaidi, kwa kuwa ametufanyia mema mno; ingefaa kuwa desturi na kawaida yetu kumfikiri Mungu zaidi ya wengine wote, na kuongea juu ya wema wake na uwezo wake.

	Ni wajibu wetu kumshukuru Mungu zaidi kwa ajili ya “rehema zake na miujiza yake kwa wanadamu.” Zab. 107:8. Asili ya kumwabudu Mungu si kutaka na kupata mahitaji yetu hasa. Tusifikiri juu ya haja zetu tu, bila kufikiri mibaraka tunayoipata. Sisi hatuombi zaidi kupita kiasi, lakini tunakosa kumtoloa Mungu shukrani kwa kiasi ipaswayo. Twapata rehema zake daima, walakini tunamshukuru kwa uchache tu kwa yote anbayo ametutendea.

	Katika siku za zamani, Waisraeli walipokutana katika mkutano wo dini, Mungu aliwaagiza hivi:“Ndipo mtakapokula mbele ya Bwana Mungu wenu, nanyi mtafurahia kila mtakazotia mikono, ninyi na nyumba zenu, alizokubarikia Bwana Mungu wako.” Kumbu.l2:7. “Yote yatendwayo kwa kumtukuza Mungu yafaa kutendwa kwa furaha, na shangwe, na shukrani, siyo kwa huzuni na moyo mzito.

	Mungu wetu ndiyo Baba mwenye huruma na rehema. Imewapasa watu wake kumfurahia katika kumwabudu, Mungu na kumtumikia. Yeye, ambaye amewawekea watoto wake wokovu mkuu, hataki wamtumikie kama angekuwa msimamizi wa utumwa, mkali, asiye na huruma. Mungu ndiye rafiki yao aliye bora zaidi; na wanapomwabudu naye hutumaini kuwa pamoja nao, kusudi awabariki na kuwafariji, akijaza mioyo yao furaha na upendo, Mungu ataka watoto wake waburudike moyo katika huduma yake, tena wasione kazi yake kuwa ni ngumu sana, bali wapate kupendezewa katika kumtumikia. Hata na wale wanaokutana kumwabudu, Mungu hutaka wapate kufikiri juu ya uangalifu na upendo wako, ili wachangamshwe moyo katika mambo yote ya maisha yao, na kufanya yote kwa haki na uaminifu.

	Kristo naye amesulubiwa, na hili ni jambo la kufikiriwa sana, lipasalo kuwa jambo kubwa katika maongezi yetu. Imetupasa kukumbuka mibaraka yote tunayoipata mkononi mwa Mungu; na kama tunafahamu upendo wake mkubwa usio na kifani, basi tukubali kumwekea amana mambo yetu yote, yule aliyosulubiwa kwa ajili yetu.

	Huko mbinguni Mungu husujudiwa kwa nyimbo na shangwe. Nasi tunapomtolea Mungu shukrani yetu, tunamtukuza kama vile anavyotukuzwa na majeshi ya mbinguni. “Atoaye za kushukuru, ndiyo anitukuzaye.” Zab.50:23. Hivyo tufike mbele zako “kwa zaburi na tenzi na nyimbo za roho, mkiimba na kumshangilia Bwana mioyoni mwenu; mkimshukuru Mungu Baba siku zote kwa mambo yote.” Soma Isa.51:3; Wae.5:19. [47] 





	Sura ya Kumi ya Mbili—YATUPASAYO KUFANYA TUNAPOKUWA NA MASHAKA MOYONI

	Watu wengi, hasa walio Wakristo wapya, siku nyingine huwa na mashaka moyoni juu ya mambo mengine katika Biblia ambayo hawawezi kuyaeleza ama kufahamu. Naye Shetani huyatumia mambo yale kwa kuwapunguzia imani yao katika kukubali kwamba Biblia ni ufunuo wa Mungu. Wasema,“Nawezaje kujua njia iliyo ya haku ? Kama kweli Biblia ni Neno la Mungu, nawezaje kuondolewa mashaka haya moyoni, nisi je kushikwa na fadhaa ?”

	Kila jambo atakalo Mungu tulisadiki, hakosi kutubainishia sababu ya kuwa na imani juu ya jambo lile. Jinsi Mungu mwenyewe alivyo hai, namna ya tabia zake, na ukweli wa Neno lake, mambo haya yote yamehakikishwa kwetu kwa namna nyingi. Hata hivyo Mungu haoni ni afadhali kutuondolea nafasi ya kuwa na shaka. Imetupasa kumwamini Mungu kwa vile tunavyobainishiwa mioyoni mwetu juu ya mambo yasiyoonekena, siyo kwa ajili ya mambo yaliyo dhahiri katika macho yetu ya kibinadamu.

	Haiyamkiniki kwa nia ya kibinadamu kufahamu kabisa namna za tabia za Mungu wala kazi yake. “Kwa kutafuta utampata Mungu ? Utampata Mwonyiozi Mungu alivyo bora ? Juu kama mbingu; utafanyaje ? Chini kupita ahera; utajuaje ?” Ayub 11:7,8.

	Mtume Paulo alisema, “Ee ajabu ya utajiri na hekima na maarifa ya Mungu; hazina hata kiasi! hukumu zake hazichunguziki na njia zake hazitafutikani” Warumi 11:53. Na hata “mawingu na giza yamemzunguka,” “haki na hukumu maweko ya kiti chake.” Zab.97:2. Katika matendo yake juu yetu twaweza kufahamu makusudi yake kutosha kuona upendo Wake na huruma yake isiyo na kiasi, na jinsi uwezo wake usivyo cheo. Twaweza kutambua makusudi yake kwa kadiri inavyotufaa; zaidi ya hayo imetulazimu kutawakali Mwenyiezi Mungu, ambayo moyo wake umejaa upendo.

	Katika Neno la Mungu, vilevile katika sifa yake, kuna mambo ya siri wasiyoweza wanadamu kuyafahamu. Jinsi dhambi ilivyoingia ulimwenguni, jinsi Kristo alivyofanyika kuwa na umbo halisi la binadamu, uzazi wa pili jinsi ulivyo, ufufuo, na mengineyo katika Biblia, ni mafumbo makubwa sana kushinda akiii za kibinadamu kuyaeleza, wala kuyafahamu maana yake vizuri. Lakini hatuna sababu ya kuwa na shaka juu ya Neno la Mungu kwa ajili ya kutofahamu mafumbo ya maongozi yake na majaliwa yake Mungu. Hata katika mambo ya ulimwengu na viumbe vyake twaona mafumbo mengi tusiyowoza kuyafahamu. Wenye akili sana wameshindwa kueleza habari za uhai jinsi ulivyo, hata uhai wa vidudu vidogo. Mahali pote pana maajabu tusiyoweza kuyafahamu. Kwa hivyo mbona tunastaajabu tukiambiwa kuwa kuna mambo ya kiroho yasiyoweza kufahamiwa na kuelewa na binadamu ? Shida imekuwa kwa ajili ya udhaifu na akili chache ya binadamu. Katika Maandiko [48] yenyewe Mungu ametuhakikishia jinsi Maandiko haya yalivyo ya Mungu, tusione shaka moyoni juu ya Neno lake kwa sababu ya kutofahamu mafumbo yake yote.

	Mtume Petro amesema kwamba katika Maandiko “yamo mambo ambayo ni vigumu kurlewa nayo; na mambo hayo watu wasio na elimu, wasio imara, huyapotoa....kwa upotevu wao wenyewe.” 2 Pet.3:16. Wengine husema kwamba mafumbo ya Biblia ni sababu ya kutosadiki maneno yake; lakini kwa kweli mafumbo haya ni ushahidi mkuu kuwa yametoka kwa Mungu. Kama ingekuwa Biblia haina habari za Mungu ila tu mambo yawezayo kuelewa kwa urahisi na kufahamiwa na binadamu, Biblia isingekuwa na hakika kwamba ni ya Mungu kweli.

	Mafundisho ya Biblia juu ya wokofu, yametolewa kwa namna ifaayo kwa mahitaji na matakwa ya moyo wa binadamu; watu wastaarabu na wenye elimu nyingi wamevutwa na uzuri wa maneno yake; na hata watu duni waweza kuolowa na kufahamu njia ya wokofu.Hata hivyo twaweza kuyasadiki hivi tu, kwa kuwa Mungu ndiye anayetujulisha manbo hayo. Mpango wa Mungu juu ya ukombozi wa wanadamu umebainishwa vizuri kwetu, ili mtu ye yote ajue la kufanya katika kutubia kwa Mungu, na kuwa na imani kwa Bwana wetu Yesu Kristo, apate kuokoka kwa njia aliyoiweka Mungu. Walakini ndani ya mambo haya kuna mafumbo ya Mungu yasiyofunuliwa ila kwa yule anayeyachunguza kwa moyo na bidii. Na kwa jinsi anavyozidi kuyachunguza naneno ya Biblia, ndivyo anavyozidi kusadikishwa kwamba ni Neno la Mungu aliye hai.

	Wenye kumkana Mungu hutupia mbali Neno la Mungu kwa sababu hawawezi kufahamu nafumbo yake yote. Hata na wengine wanaojidai kuwa hisadiki Biblia, huona mashaka moyoni juu ya jambo hilo. Mtume amesoma, “Angalieni, ndugu zangu, usiwe katika mmoja wenu moyo mbovu wa kutokuamini, kwa kujitenga na Mungu aliye hai. Waeb.3:12. Ni vizuri kujifunza mafundisho ya Biblia, na kuchunguza “hata mafumbo ya Mungu,” (I Wakor.2:I0), kwa kadiri yanavyofunuliwa katika Maandiko. Ingawa ni “kwa Bwana Mungu wetu yaliyo ya siri,” ni kwetu sisi “yaliyofunuliwa.” Kumbu.29:29. Lakini ni kusudi la Shetani kuipotoa njia ya binadamu kama anataka ku-yachunguza mambo. Kwa ajili ya ufundi wanaojiona kuwa nao katika kuchunguza mafundisho ya Biblia, watu wengine huwa wepesi wa kuchukizwa wasipoweza kueleza maana ya kila sehemu ya Maandiko kwa namna ya kutosheleza nafsi zao wenyewe. Ni aibu kwao kukiri kwamba hawayafahamu vizuri. Hawataki kumngo jea Mungu hata atakapowafunulia maana ya hakika. Huona kwamba akili za kibinadamu zimetosha kuwafahamisha Maneno ya Mungu; nao wakishindwa kufanya hivi, basi, huyakana kuwa si ya Mungu. Kuna maelezo na mafundisho mengi ya dini yanayodhaniwa tu ya kuwa asili yake ni maneno ya Biblia, lakini maana yake ni kinyumo kabisa cha ukweli wa Biblia. Kwa ajili ya mambo haye watu wengi hushikwa na fadhaa na huona shaka mioyoni mwao. Lakini imekuwa hivyo si kwa ajili ya Neno la Mungu hasa, ila kwa kuwa wanadamu wamepotoa naneno yake. [49] 

	Kama wanadamu wangeweza kupata kufahamu Mungu	jinsi alivyo hasa, pamoja na natendo yake, basi, wasingekuwa na jambo jipya la kuvumbua, wasingezidi kuelinishwa tena, wasingepata kuzidisha maondeleo yao ya kiroho. Hapo Mungu asingekuwa Mwenye enzi; tena kwa vile ambavyo binadamu angekuwa amefika mwisho wa elimu na maarifa yote, asingepata maendeleo yo yote tena. Tumshukuru Mungu kwa kuwa sivyo hivyo. Mungu ni mwenye uwezo wote, mwenye kujua yote; “ndani yake zimo hazina zote za hekima na maarifa.” Wekor.2:3. Maisha na nilele wanadanu watakuwa wenachunguza na kuendelea kufahanu akili za Mungu, wema wake, na enzi yako, bila nwisho.

	Kuna njia moja tu kwa kupata kuelimishwa na kuendelea ku-fahamu Neno la Mungu, - kama Roho ya Mungu inanglaa mioyoni nwetu na kutumiliki. “Mambo ya Mungu hakuna ayajuaye ila Roho ya Mungu;” “maana Roho huchunguza yote, hata mafumbo ya Mungu.” 1 Wakor.2:11,10. Tena Mwokozi aliwaahidia wafuasi wake hivi, “Ajapo yeye, Roho ya kweli, atawaongozeni katika yote iliyo kweli;...atatwaa katika iliye yangu, atawapasheni habari.” Yoh.16:13,14.

	Mungu ataka binadamu atumie akili zake; na kuchunguza na kujifunza Biblia kutaimarisha na kuadilisha roho na nia zetu kwa jinsi isivyowezekana katika kujifunza nanbo yo yote mengine. Ili tupate kufahamu Msandike , na mioyo yetu isifadhaishwe inetupasa kuwa na imani na moyo mmo ja kama watoto, tayari kufundishwa na kumwomba Roho Mtakatifu msaada wake. Tukiona uwezo wa Mungu na akili zako jinsi viliyo kuu zaidi pasipo kiasi, na kuelewa hali yetu ya kutoweza kufahanu namna ya utukufu wake, hapo basi inetupasa kunyenyekea; na tunapofunua kitabu cha Neno lake, imetupasa kuwa na heshima na unyenyekevu moyoni kama tulio mbelo yake hasa.

	Kuna nanbo mengi ya fumbo, ambayo Mungu atawadhihirishia wale watakao kweli kuyafahamu. Lakini bila uongozi wa Roho Mtakatifu binadamu huelekea kupetoa maneno ya Biblia na kueleza maana isiyo ya kweli. Masomo nengi ya wanadanu katika Biblia yanekuwa bure bila faida. Kana kitabu cha Neno la Mungu kinafunuliwa bila heshima na maombi: mtu asipomkazia Mungu fikara zake na upendo wake na kufanya napenzi ya Mungu, bila shaka atashikwa na fadhaa. Ndipo Shetani atamtawala mawazo yake, na kumtia moyoni mwake maelezo ya Biblia yasiyo ya kweli. Kila mara wanadanu wasipopatana na Mungu katika maneno na matendo yao, ingawa ni wenye naarifa ya namna gani, bila shaka watakosa kufahanu Maandiko, tena haifai kuwaamini maelezo yao. Wengi wao walio na mashaka moyoni, asili ya kushuku kwao ni kupenda dhanbi. Masharti na vizuizi vya Neno la Mungu havipendezi wenye moyo wa kujisifu, na wale wasiokubali kufanya matakwa ya Biblia lake huwa wepesi kutosadiki kuwa ni Neno la Mungu halisi. Bali, wote watakao kwa noyo kujua matakwa ya Mungu na kuyafanya, hao nao watabainishiwa kuwa Biblia ni Maneno ya Mungu yawezayo kuwapa hekima hata wapate wokofu. [50] Kristo asema,“Mtu akipenda kuyatenda mapenzi yake, atajua habari ya elimu hii kwamba yatoka kwa Mungu.” Yoh,7:17. Badala ya kubishana bure juu ya mambo msiyoweza kuyafahamu, heri mfanye kila wajibu wenu kwa vile mnavyofahamu na kuelewa navyo, ndipo mtasaidiwa kuyafahamu na kuyafanya yale ambayo sasa mnayaonea mashaka.

	Mungu ataka tujihakikishie ukweli wa Neno lake na ahadi zake. Asema, “Onjeni mwone BWANA ndiye mwema.” Zab.34:3. Tusitegemee neno la wengine, ila tuonje sisi wenyewe na kuona wema wake. Asema tena, “Ombeni, na mtapata.” Yoh.16:24. Ahadi zake zitatimia. Haziwezi kuwa na upungufu. Wa kwa vile tunavyomkaribia Yesu, na kufurahiwa na upendo wake, ndivyo nuru yako itakavyong aa mioyoni mwetu, tena mashaka na giza vitaondolewa. Mtume Paulo asema kwamba Mungu alituokoa “na nguvu za giza, akatuhamisha na kutuingiza katika ufalme wa Mwana wa pendo lake.” Wakol.1:13. Kila ambaye “amepita toka mauti hata uzima” anawoza kutia “muhuri yake kwamba Mungu ni kweli.” Yoh.5:24; 3:33. Aweza kushuhudia,“Nimopata msaada kwake Yesu; nayo ameniruzuku mahitaji yangu yote, nimetoshewa njaa ya moyo wangu; tena sasa Biblia inakuwa kwangu ufunuo wa Yesu Kristo. Waniuliza mbona namwamini Yesu ? - Kwa kuwa ni Mwokozi wangu. Kwa nini nasadiki Biblia ? - Kwa sababu nimeona kuwa ni sauti ya Mungu moyoni mwangu.” Twawoza kuwa na ushuhuda ndani yetu kuwa neno la Biblia ni kwoli, tena Kristo ni Mwana wa Mungu. Twajua kwamba hatufuati hadithi zilizotungwa kwa werevu. 2 Petro 1:16.

	Petro awaamuru Wakristo ndugu zake, “Kaeni katika neema, na katika kumjua Bwana wotu, Mwokozi wetu Yesu Kristo.” 2 Pet.3:l8. Watu wa Mungu wakikaa katika neema yake, watazidi kudhihirishiwa Neno lake. “Matembezi yao wenye haki kama nuru nyeupe, iangazayo ikizidi hata mehana utimiapo.” Methali 4:18.

	Kwa imani twaweza kutazama mbole hata kwa ufalme wa Mungu, na kutumaini ahadi ya Mungu juu ya kutuzidisha akili, na jinsi uwezo wetu woto utakavyoungamana na, uwezo wa Mungu. Twaweza kufurahi kwa kuwa yoto ambayo sasa tumeshikwa na fadhaa nayo, hapo ndipo yatadhihirishwa kwetu; mambo yanayokuwa magumu kufahamiwa, wakati huo yataelezwa dhahiri. “Wakati wa sasa tunaona kwa kioo kwa jinsi ya fumbo; wakati ule uso kwa uso; wakati wa sasa nafahamu kwa sehemu; wakati ule nitajua sana jinsi ninavyojuliwa na mimi sana.” 1 Wakor.l3:12.

	Kumtegemea Mwokozi, kwangu tamu kabisa: 

Kukubali Neno lake nina raha moyoni,



Kumtegemea Mwokozi, kwangu tamu kabisa;

Kwake daima napata uzima na amani.



Nafurahi kwa sababu nimekutegemoa;

Yosu, Mpendwa na Rafiki, uwe nami daina. [51] 





	Sura ya Kumi na Tatu—KUFURAHTA MUNGU

	Watu wa Mungu wameitwa wajumbo wa Kristo, kwa kutangaza wema wa Bwana na rehema zake. Kwa vile Yesu alivyotudhihirishia sifa za Baba, hivyo na sisi imetupasa kuwadhihirishia wengine wasiomjua Kristo jinsi alivyo mwenye upendo, mwenye huruma. Yosu alisema, “Kama ulivyonituma mimi ulimwonguni, nami vivyo hivyo naliwatuma wao ulimwonguni.” “Mimi ndani yao, na wewe ndani yangu, ...ili ulimwengu ujuo ya kuwa ndiwe uliycnituma. Yoh.17:18,2,3. Mtume Paulo huwaambia wanafunzi wa Yesu, “Mnadhihirishwa kuwa ni barua ya Kristo,” inavyojulikana “na kusomwa na watu wote.” 2 Wakor.3:3,2. Kila mmoja wa watoto wake ni kama barua Yesu anayoipeleka ulimwenguni. Kama wewe mfuasi wa Kristo, ndiwe barua yake anayoipeleka kwa jamaa zako, nji wako, na mtaa unaokaa. Yesu akaapo ndani yako, anataka kusema kwa mioyo yao wasiomjua. Pengine hawasomi Biblia na kusikia sauti yake humo; hawatambui upendo wa Mungu kwa kuumba kwake. Lakini kama wewe ni mjumbo wake wa kweli, pengine kwa sababu ya mwonendo wako mwema na matendo yako noma, wataongozwa wapate kujua kidogo wema wake na kuvutwa kwake Yesu, hata kwapenda na kumtumikia.

	Wakristo wamewekwa kuwaangaza wengine njia iendayo mbinguni; kuwaonyesha nuru itokayo kwa Kristo. Mienondo yao na sifa yao yapasa kuwa safi, kuwajulisha wengine hakika ya Kristo na namna ya kumhudumia.

	Nasi tukiwa wa jumbe wa Kristo kweli, tutakuwa watu wa furaha. Wakristo ambao huzoea kuwa na moyo mzito, wagunao na kunung unika, huonyesha wengine mfano usio wa kweli juu ya Mungu na maisha ya kikristo. Wale ambao mienendo yao na desturi zao zinafanya wengine kudhani kwamba Mungu hapendezwi kama watu wake wakifurahi, hao nao wananshuhudia uwongo Baba yotu aliye mbinguni.

	Shetani husimanga sana kama anaweza kuwatilia watu wa Mungu fikara za kutoamini na kufa moyo. Hufurahi sana tukiona mashaka moyoni juu ya Mungu jinsi anavyotupenda na kuweza kutuokoa. Ni kazi ya Shetani kutoa mfano wa Mungu kuwa asiye na huruma na rehema. Hujaribu kuutia moyo wa binadamu fikara za uwongo juu ya Mungu; nasi mara nyingi twasikiliza habari zile za uwongo, na kutomheshima Mungu kwa ajili ya kutomwamini na kunnung unikia. Shetani hujaribu kwatia watu fikara kuwa njia ya Kikristo ni ya taabu na shida. Tena Mkrist kama anaonyesha mashaka haya katika maisha yake, ni kama kusoma yu pamoja na Shetani.

	Wengi hufikiri sana makosa yao, upungufu wao na dhiki zao, hao nao mioyo yao hujaa huzuni na uchungu. Je, katika maisha yako hujapata mambo yafaayo kuyafurahia ? Hata nyakati nyingine ulipoona furaha moyoni mwako kwa ajili ya mvuto na uongozi wa Roho ya Mungu ? Hata hujaona uzuri wa ahadi za Mungu? [52] 

	Kudunu kufikiri mambo hayo yanayoutia moyo uchungu na kukata tamaa, ni kama kukusanya miiba na viwavi vinavyotuchoma na kutuuma, bila kuona maua na matunda jinsi yakuwavyo vizuri na kufurahishr moyo. Yule ambaye amekata tanaa, moyo wake umekufa ganzi, haoni nuru ya Mungu moyoni mwake, pia huwatia wengine giza njiani mwao.

	Tumshukuru Mungu kwa vile ambavyo ametuhakikishia upendo wake kwa njia nyingi zitupasazo kuzifikiri mara kwa mara; Mwana wa Mungu jinsi alivyoacha utukufu wake, na kuwa katika mfano wa kibinadamu apate kutuokoa katika mamlaka ya Shetani; jinsi alivyomshinda Shetani, na kuinua binadamu toka katika hali ya uhalifu ambayo aliangukia kwa ajili ya dhambi, nr. kutupatanisha tena na Mungu; naye binadamu akivumilia na kustahimili hata mwisho kwa kumwamini Mwokozi, jinsi atakavyovikwa nguo nyeupe, yaani haki itokayo kwa Mungu, kwa imani - hayo ni mambo ambayo Mungu ataka tuyafikirie.

	Ikionekana kwetu kama kwamba tuko katika hali ya kutosadiki upendo wa Mungu na ahadi zake, tunamdharau Mungu na kumhuzunisha Roho yake Mtakatifu. Mama fulani angeonaje kama watoto wake wangemnung unikia mara kwa mara kama asiyetaka kuwatendea vizuri, naye hudumu kuwafikiri na kuwatendea mema ? Na sisi je, Baba yetu aliye mbinguni ataonaje kama tunamdharau upendo wake jinsi alivyomtoa Mwana wake wa pekee ili tupate uzima ? Mtume Paulo alisema, “Yeye asiyemwachilia Mwana wake yeye, bali alimtoa kwa ajili yotu sisi, atakosaaje kutukarimia na vitu vyote pamoja naye ?” Warumi 8:32. Hata hivyo kuna wengi ambao kwa matendo yao, si kwa maneno hasa, huwa wanasema, “Maneno ya Mungu haya hayanihusu mimi. Pengine awapenda wengine, lakini si mimi.”

	Katika kufanya hivyo unajihatarisha moyo wako mwenyewe; kwa kuwa kila mara unaposema maneno ya kushuku na kutoamini, unazidi kujithibitisha katika kutoamini; tena si wewe mwenyewe tu ambaye unajihatarisha kwa tendo hili; hata na wale ambao wanasikia maneno yako watavutwa kuwa na shaka pia, tena pengine haitawezekana kubatilisha matokeo ya maneno yako jinsi yatakavyokuwa mwishowe. Wewe mwenyewe labda utaweza kuokoka katika mteggo wa madanganyo ya Shetani, lakini walo waliovutwa kwako, pengine hawataweza kuondolewa mawazo yale uliyowatia mioyoni mwao. Hivyo inatupase sana kusema mambo yale tu yatakayozidisha nguvu na uzima wa kiroho!

	Watu wote hupata majaribu: mambo ya kutia me jonzi na huzuni, ambayo ni vigumu kuyastahimili; na mivuto ya Shetani, ambayo ni vigumu kuipinga. Tusiwasimulie wanadamu wenzetu taabu zetu na mambo ya kuwatia mashaka mioyoni mwao; ila tumwonyeshe Mungu shida yetu yote katika sala zetu. Kwa namna ya maisha na maneno yetu, wengine waweza kutiwa moyo na kuzidiwa nguvu, ama waweza kuingiliwa na mashaka na kuzuiwa wasimtako Kristo na ukweli wake.

	Ni kweli Mwokozi wetu alikuwa mtu wa huzuni, ajuaye taabu, [53] kwa kuwa alichukua huzuni zote za wanadamu. Lakini i japokuwa hivyo, moyo wake ulikuwa mtulivu, nao ulikuwa kama chemohemi ya uzima; po pote alipokwenda, aliwatia watu raha, amani, furaha na shangwe mioyoni mwao. Alikuwa mtu wa moyo wa juhudi, asiye mtu wa chuki, wala mwenye uso mzito kamwe. Maisha yao wanaomfuata Mwokozi yatakuwa na kusudi jema; watafahamu jinsi walivyo na mzigo wa kuwa mfano wake mbele ya wengine. Hawatatoa ubishi na upuzi au kufanyiza mzaha, kwa kuwa dini ya Yasu ni adibu na ya utaratibu: ni dini ya amani. Dini hii haizimi furaha wala kuzuia ukunjufu au micheko ya upendo. Kristo hakuja kuhudumiwa bali kuhudumu; upendo wake ukiwa moyoni tutafuata mfano wake.

	Tukifikiri sana juu ya makosa ya wengine, ukali wao na matendo yao yasiyo na haki, haitawezekana kwetu kuwapenda jinsi Kristo alivyotupenda sisi. Ilakini tukifikiri zaidi juu ya pendo la ajabu na huruma ambavyo Kristo anatuonesha sisi, haitakuwa vigumu kwetu kuonyesha roho ileile kwa wengine. Tungependana na kuheshimiana ingawa tunajuana kuwa na makosa. Tungejifunza kujidhili na kuwa na unyenyekevu na kuyavumilia makosa ya wengine kwa upole mwingi. Hivyo upendo mkuu wa nafsi zetu utatoka na tutajaa ukarimu wa moyo.

	Mtunga Zaburi asema, “Umwamini Bwana, ukatende mema; ukae kwa nchi, ukaishike amini.” Zab.37:3. “Umwamini Bwana.” Kila siku inaleta taabu na mahangaiko yake; nasi tu wepesi kuzungumza na wenzetu juu ya shida zetu na majaribu yetu, kana kwamba hatuna Mwokozi atupendaye, aliye mwepesi kusikia haja zetu zote, naye karibu sana kutusaidia katika shida.

	Wengine huzoea kuwa na hofu na kutazamia shida isiyokuwapo bado. Sikuzote sisi huzungukwa na vitu vinavyoonyesha upendo wake; kila siku hufurahiwa na wingi wa majaliwa ya Mungu; lakini wengine wetu husahau mibaraka ya sasa hivi, na huzoea kufikiri mabaya wanayodhani labda yatakuja.

	Je, imetupasa kutokuwa na shukrani na amini hivi ? Yesu ndiye rafiki yetu. Wa mbinguni wote hutufikiri sisi. Tusife moyo; tumtwike Bwana taabu zetu zote, nasi tuwe na amani na uchangamfu. Tumwombe Mungu hekima na akili katika kufanya shughuli yetu, tusipate hasara na misiba. Yesu ameahidi msaada wake, lakini inatupasa pia tufanye juhudi sisi wenyewe. Si mapenzi ya Mungu sisi tutaabike. Bwana wetu hatudanganyi. Hasemi, “Msiogope; hamtapata kuhatirishwa kamwe.” Si kusudi lake kuwatoa watu wake katika dunia palipo dhambi na maovu, lakini huwaonyesha mahali pa kukimbilia kwa kupata msaada. Aliwaombea wafuasi wake hivi: “Siombi uwatoe katika ulimwengu, bali uwalinde na yule mwovu.” Alisema pia, “Ulimwenguni mtapata shida: lakini jipeni moyo: mimi nimeushinda ulimwengu.” Yoh.17:15; 16:33.

	Katika mafundisho yake mlimani, Kristo aliwafundisha wafuasi [54] wake kwamba ni lazima kumtumaini Mungu. Mafundisho haya yalikusudiwa kusaidia watu wa Mungu sikuzote hata zamani hizi ili wajipe moyo. Mwokozi aliwaonyesha ndege za anga, jinsi waimbavyo bila kufadhaika moyo; “hawapandi, wala hawavuni.” Lakini Baba aliye mbinguni awalisha. Ndipo Mwokozi anauliza, “Ninyi je! si bora kupita hao ?” Mattayo 6:26. Baba mkuu hufunua mkono wake, huviruzuku viumbe vyake vyote mahitaji yao. Ndege hawana budi kudonoa punje za nafaka na vitu vinginevyo vinavyokuwa chakula chao. Imekuwa juu yao kuokota vitu vya kutengeneza vioto vyao. Wamelazimishwa kuwalisha watoto wao. Hao nao huondoka kufanya kazi yao na wimbo kwa kuwa “Baba yonu wa mbinguni awalisha ha.” na “ninyi je ! si bora kupita hao ?” Naye alituumba sisi katika mfano wako mwenyewe, nayo angekosa kuturuzuku mahitaji yetu kama tunamtumainia ?

	Kristo alielekeza nia za wafuasi wako kwa maua ya mashamba, jinsi yameavyo. Alisema kwamba “hata Sulemani katika utukufu wake wote hakuvikwa kama moja la hayo.” Naye Yesu auliza, Lakini Mungu akiyavika hivi majani ya mashamba, yaliyopo leo, na kesho hutupwa kalibuni, je, hatazidi sana kuwavika ninyi, enyi wa imani haba ?” Mattayo 6:28,30. Fundisho hili la Kristo linakaripia masumbufu na mahangaiko ya moyo usio na imani.

	Mungu ataka watu wake wote wawe na moyo wa furaha na utulivu, na usikivu. Yesu alisema, “Amani nawaacheni; amani yangu nawatolea; si kama ulimwengu utoavyo, mimi nawatolea. Msifadhaike moyo weny, wala msiwe na woga.” “Haya nimewaambieni, ili furaha yangu iwe ndani yenu, na furaha yonu itimizwe.” Yoh.14:27; 15:11.

	Furaha iliyotakiwa na mtu fulani kwa ajili ya kujipendeza mwenyewe, bila kufanya yaliyompasa, hiyo ndiyo furaha isiyofaa, isiyo na faida, furaha isiyodumu. Lakini katika kumhudumia Mungu, Mkristo aweza kupata furaha na kuridhishwa moyo. Ingawa tunakosa anasa za maisha haya, twaweza kuona furaha moyoni katika kutumainia maisha yajayo ya milele.

	Lakini hata hapa duniani Wakristo waweza kufurahi katika kumshiriki Kristo na kuongea naye; waweza kujua upendo wake, na kufarijiwa moyoni. Kila siku katika maisha haya ya sasa twaweza kuzidi kumkaribia Yesu na kuzidi kujua upendo wako jinsi ulivyo kwetu. Tusiutupe ujasiri wetu; bali tushikamane sana ” na ujasiri wetu,...kwa kutumaini mpaka mwisho.” Waeb. 10:35; 3:6. “Hata sasa Bwana ametusaidia,” pia atatusaidia mpaka mwisho. Heri tudumu kufikiri nanbo yaliyo ukumbusho kwotu, jinsi Bwana alivyotusaidia na kutuokoa nkononi mwako aliye mharabu. Tukizcea kukumbuka jinsi Mungu alivyotuhurumia - machozi ambayo ameyafuta katika macho yetu, maumivu yetu aliyoyatuliza, jinsi alivyotuondolea fadhaa na hofu mioyoni mwetu, jinsi alivyoturuzuku mahitaji yetu, na mibaraka yake ambayo tumeipata - tutajipa noyo kwa kujiweza kustahimili yote yatakayotupata katika siku zijazo. [55] 

	Katika mashindano ya yule mwovu yatakayokuwa kwa siku zijazo, twajua kwamb tutafadhaika moyoni; lakini kwa vile tunavyofikiri mambo yaliyopita na kusema, “Hata sasa Bwana ametusaidia,” twaweza kutazamia mambo yatakayokuja na kujua hivi: “Na kadiri ya siku zako kadhalika nguvu zako.” 1 Sam.7:12; Kumbu.33:25. Majaribu hayatakuwa makali kushinda nguvu tutakayopewa kuyastahimili. Kwa hiyo tushike kazi yetu jinsi ilivyo, na kutumaini kwamba tukipatwa na jambo lo lote, bila shaka tutapewa nguvu kwa kadiri ya jaribio lile ili tuweze kustahimili.

	Hatimaye milango ya mbinguni itafunguliwa kuwakaribisha wana wa Mungu, naye Mfalme wa utukufu atwaambia, “Njooni, mliobarikiwa wa Baba yangu, urithini ufalme mliowekewa tangu kuumbwa ulimwengu.” Mattayo 25:34.

	Ndipo waliokombolewa watakaribishwa hapo Yesu anapowaandalia. Hapo majirani wao hawatakuwa waovu wa dunia, wawongo, makafiri, wasio na usafi na wenye kutoamini; bali watashirikiana nao waliomshinda Shetani, wenye kufanana na Mungu na kuwa na sifa kamilifu. Kila tamaa ya dhambi, kila ukosefu na ila ambavyo tunavyo katika hali yetu ya sasa, vitakuwa vimefutwa na damu ya Kristo; hao nao watapata uzuri usio na kiasi na kuwa na utukufu wake Kristo. Watakuwa na sifa kamilifu kwake; watasimama mbele ya “kiti cha enzi, cheupe, kikubwa” wakiwa bila ila na mawaa.

	Kwa sababu ya utukufu wa urithi uliowekwa kwake, “mtu atatoa nini badala ya roho yake ?” Mattayo 16:26. Hata amekuwa maskini, mwana wa Mungu huwa na utajiri na heshima ambavyo haviwezi kupatikana kwa dunia. Moyo uliokombolewa na kusafishwa dhambi, na kujitoa kumtumikia Mungu, umekuwa wa thamani kubwa isiyokadiriwa; iko furaha mbele ya Mungu na malaika zake kwa mwenye dhambi mmoja atubuye, furaha inayoonyeshwa kwa nyimbo za shangwe.

	Nitaonana na Yesu, uso kwa uso kweli;

Siku ile shangwe tele nikimwona Mwokozi.



Tutaonana kwa macho, huko kwetu mbinguni;

Na kwa utukufu wake nitamwona milele.



Sasa siwezi kujua jinsi alivyo hasa;

Bali atakapokuja, nitamwona halisi.



Mbelo yake yafukuzwa machezi na huzuni;

Kipotovu kitanyoshwa, fumbo litafumbuka.



Uso kwa uso! Hakika palepale furaha;

Nitafurahi kabisa nikimwona Mwokozi.

